type: legislation

text:
 |
 52012PC0089
 Priekšlikums EIROPAS PARLAMENTA UN PADOMES REGULA par lolojumdzīvnieku nekomerciālu pārvietošanu /* COM/2012/089 final - 2012/0039 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 1.1. Priekšlikuma pamatojums un
 mērķi
 Priekšlikums paredz atcelt un aizstāt Eiropas
 Parlamenta un Padomes Regulu (EK) Nr. 998/2003 par dzīvnieku
 veselības prasībām, kas piemērojamas lolojumdzīvnieku
 nekomerciālai pārvietošanai, un ar kuru groza Padomes Direktīvu
 92/65/EEK[1].
 1.2. Juridiskais fons
 Ar Eiropas Parlamenta un Padomes 2009. gada
 11. marta Regulu (EK) Nr. 219/2009, ar ko, ievērojot Līguma 251.
 pantā minēto procedūru, vairākus instrumentus pielāgo
 Padomes Lēmumam 1999/468/EK attiecībā uz regulatīvo
 kontroles procedūru[2],
 Regula (EK) Nr. 998/2003 pielāgota regulatīvajai kontroles
 procedūrai.
 Pēc tam tā būtiski grozīta ar
 Eiropas Parlamenta un Padomes 2010. gada 19. maija Regulu (ES)
 Nr. 438/2010, ar kuru groza Regulu (EK) Nr. 998/2003 par
 dzīvnieku veselības prasībām, kas piemērojamas
 lolojumdzīvnieku nekomerciālai pārvietošanai[3], jo īpaši pagarinot
 Regulas (EK) Nr. 998/2003 6., 8. un 16. pantā paredzēto
 pārejas režīmu līdz 2011. gada 31. decembrim.
 Daļēji tā pielāgota
 Līgumam par Eiropas Savienības darbību (LESD). Taču
 deklarācijā, kas pievienota Regulai (ES) Nr. 438/2010, Komisija
 apņēmusies ierosināt Regulas (EK) Nr. 998/2003 pārskatīšanu
 kopumā un jo īpaši to aspektu pārskatīšanu, kas
 saistīti ar deleģētajiem un īstenošanas aktiem.
 Regulā (EK) Nr. 998/2003 paredzēts
 arī, ka no 2011. gada 3. jūlija, t. i., kad beidzas
 tās 4. panta 1. punktā paredzētais astoņu gadu
 pārejas laiks, vienīgais lolojumdzīvnieku — suņu,
 kaķu vai balto jeb mājas sesku — identifikācijas
 līdzeklis ir elektroniska identifikācija. Tomēr joprojām
 tiek uzskatīts, ka dzīvnieks ir identificēts atbilstoši
 minētajai regulai arī tad, ja tam ir skaidri saskatāms
 tetovējums, kas izveidots pirms minētās dienas.
 Tā kā ir beidzies iepriekšminētais
 pārejas režīms un laiks un ir nepieciešams izdarīt vairākus
 grozījumus, lai Regulā (EK) Nr. 998/2003 noteiktās
 dzīvnieku veselības prasības vienkāršam pilsonim pietiekami
 skaidrā un pieejamā veidā pielāgotu LESD, minētā
 regula būtu jāatceļ un jāaizstāj ar šo priekšlikumu.
 2. APSPRIEŠANĀS AR
 IEINTERESĒTAJĀM PERSONĀM
 Tā kā šā priekšlikuma
 mērķis galvenokārt ir pielāgot Regulu (EK)
 Nr. 998/2003 LESD 290. un 291. pantam un precizēt konkrētus
 minētās regulas aspektus, būtiska ietekme nav paredzēta.
 Tādējādi nav vajadzīga īpaša apspriešanās un
 ietekmes novērtēšana.
 3. PRIEKŠLIKUMA JURIDISKIE
 ASPEKTI
 3.1. Ierosināto pasākumu
 kopsavilkums
 Priekšlikuma mērķis ir atcelt un
 aizstāt Regulu (EK) Nr. 998/2003 ar ierosināto regulu, kura:
 a) pielāgo pilnvaras, kas ar LESD 290.
 un 291. pantu piešķirtas Komisijai attiecībā uz Regulu (EK)
 Nr. 998/2003;
 b) vienkāršam pilsonim precizē
 režīmu, kas tiks piemērots pēc Regulas (EK) Nr. 998/2003
 6., 8. un 16. pantā paredzētā pārejas režīma un
 4. panta 1. punktā paredzētā pārejas laika
 beigām.
 3.2. Juridiskais pamats
 Priekšlikuma galvenais mērķis ir
 dzīvnieku un sabiedrības veselības aizsardzība.
 Tāpēc, tā kā Regulas (EK)
 Nr. 998/2003 pamatā bija Eiropas Kopienas dibināšanas
 līguma 37. pants un 152. panta 4. punkta
 b) apakšpunkts, priekšlikuma pamatā attiecīgi ir LESD
 43. panta 2. punkts un 168. panta 4. punkts.
 3.3. Subsidiaritātes princips
 Subsidiaritātes principu piemēro,
 ciktāl priekšlikums nav ES ekskluzīvā kompetencē.
 Dalībvalstis nevar pietiekami labi sasniegt
 priekšlikuma mērķus. Lai kompetentajām iestādēm (ES,
 nacionālajām un trešo valstu) un vienkāršajiem pilsoņiem
 samazinātu administratīvo slogu un vienlaikus saglabātu
 dzīvnieku un sabiedrības veselības augstu aizsardzības
 līmeni, nepieciešamas Savienības līmeņa dzīvnieku veselības
 prasības, kas attiektos uz lolojumdzīvnieku nekomerciālu
 pārvietošanu no dalībvalstīm vai trešām valstīm uz
 dalībvalstīm.
 3.4. Proporcionalitātes princips
 Saskaņā ar proporcionalitātes principu, šis
 pasākums paredz vienīgi to, kas vajadzīgs šā mērķa
 sasniegšanai.
 Pasākuma forma ir Eiropas Parlamenta un
 Padomes regula, kas ir tieši piemērojama visās
 dalībvalstīs. Tādējādi nacionālajām un ES
 pārvaldes iestādēm neradīsies izmaksas par tiesību
 aktu transponēšanu valsts tiesību aktos.
 3.5. Juridiskā instrumenta izvēle
 Ierosinātais juridiskais instruments: Eiropas Parlamenta un
 Padomes regula.
 Citi līdzekļi nebūtu
 piemēroti, jo pasākuma mērķus visefektīvāk var
 sasniegt ar pilnībā saskaņotām prasībām (tostarp
 ar laicīgu stāšanos spēkā) visā Savienībā un
 tādējādi nodrošinot to lolojumdzīvnieku brīvu
 pārvietošanos, kuri ceļo kopā ar īpašnieku.
 4. IETEKME UZ BUDŽETU
 Priekšlikums neietekmē Savienības
 budžetu.
 5. PAPILDU INFORMĀCIJA
 Ierosinātais tiesību akts būtu
 jāattiecina uz Eiropas Ekonomikas zonu, jo tas skar EEZ jautājumu.
 Padomes 1992. gada 13. jūlija
 Direktīvā 92/65/EEK, ar ko paredz dzīvnieku veselības
 prasības attiecībā uz tādu dzīvnieku, spermas,
 olšūnu un embriju tirdzniecību un importu Kopienā, uz kuriem
 neattiecas dzīvnieku veselības prasības, kas paredzētas
 īpašos Kopienas noteikumos, kuri minēti Direktīvas 90/425/EEK
 A(I) pielikumā[4],
 kas attiecas uz suņu, kaķu un mājas sesku tirdzniecību un
 importu, ir atsauces uz attiecīgajiem Regulas (EK) Nr. 998/2003
 noteikumiem.
 Savienības tiesību aktu konsekvences un
 saskanības labad būtu jāgroza Direktīva 92/65/EEK un
 jāaizstāj atsauces uz Regulu (EK) Nr. 998/2003 ar atsaucēm
 uz ierosināto tiesību aktu.
 Abi priekšlikumi tiek iesniegti kopā, lai
 tiktu pieņemti vienlaikus.
 2012/0039 (COD)
 Priekšlikums
 EIROPAS PARLAMENTA UN PADOMES REGULA
 par lolojumdzīvnieku nekomerciālu
 pārvietošanu
 (Dokuments attiecas uz EEZ)
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 43. panta
 2. punktu un 168. panta 4. punkta b) apakšpunkta
 ievadfrāzi,
 ņemot vērā Eiropas Komisijas
 priekšlikumu,
 pēc tiesību akta projekta
 nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[5],
 ņemot vērā Reģionu
 komitejas atzinumu[6],
 saskaņā ar parasto likumdošanas
 procedūru,
 tā kā:
 (1)
 Eiropas Parlamenta un Padomes 2003. gada
 26. maija Regula (EK) Nr. 998/2003 par dzīvnieku veselības
 prasībām, kas piemērojamas lolojumdzīvnieku
 nekomerciālai pārvietošanai, un ar kuru groza Padomes Direktīvu
 92/65/EEK[7],
 nosaka dzīvnieku veselības prasības, kas piemērojamas
 mājdzīvnieku nekomerciālai pārvietošanai no
 dalībvalsts vai trešās valsts uz dalībvalsti un pārbaudes,
 kas piemērojamas šādai pārvietošanai. Tās mērķis
 ir nodrošināt pietiekamu drošības līmeni attiecībā uz
 sabiedrības un dzīvnieku veselības riskiem, kas saistīti ar
 minēto nekomerciālo pārvietošanu, un likvidēt nepamatotus
 šķēršļus šādai pārvietošanai.
 (2)
 Deklarācijā, kas pievienota Eiropas
 Parlamenta un Padomes Regulai (ES) Nr. 438/2010,[8] ar kuru groza Regulu (EK)
 Nr. 998/2003, Komisija apņēmusies ierosināt Regulas (EK)
 Nr. 998/2003 pārskatīšanu kopumā un jo īpaši to
 aspektu pārskatīšanu, kas saistīti ar deleģētajiem un
 īstenošanas aktiem. Tādēļ, ņemot vērā to, ka
 stājies spēkā Līgums, pilnvaras, kas ar Regulu (EK)
 Nr. 998/2003 piešķirtas Komisijai, nepieciešams pielāgot tā
 290. un 291. pantam. Ņemot vērā, cik daudz grozījumu
 izdarāms dzīvnieku veselības prasībās, ko nosaka
 Regula (EK) Nr. 998/2003, un lai nodrošinātu to pietiekamu
 skaidrību un pieejamību vienkāršajiem pilsoņiem,
 minētā regula būtu jāatceļ un jāaizstāj ar
 šo regulu.
 (3)
 Ņemot vērā to, ka šīs regulas
 mērķi, proti — noteikt sabiedrības veselības un
 dzīvnieku veselības noteikumus attiecībā uz
 I pielikumā uzskaitīto dzīvnieku sugu nekomerciālu
 pārvietošanu, lai novērstu un mazinātu šādas
 pārvietošanas radīto risku sabiedrības veselībai un
 dzīvnieku veselībai, — nevar pietiekami labi sasniegt
 atsevišķās dalībvalstīs, un to, ka to var labāk
 sasniegt Savienības līmenī, Savienība var pieņemt
 pasākumus saskaņā ar Līguma 5. pantā noteikto
 subsidiaritātes principu. Saskaņā ar minētajā
 pantā noteikto proporcionalitātes principu šī regula paredz
 vienīgi tos pasākumus, kas ir vajadzīgi šā mērķa
 sasniegšanai.
 (4)
 Ar šo regulu būtu jāizveido to
 dzīvnieku sugu pozitīvais saraksts, kurām piemērojamas
 saskaņotas dzīvnieku veselības prasības, ja šo sugu
 dzīvnieki ir lolojumdzīvnieki un ja tos pārvieto
 nekomerciālām vajadzībām. Sagatavojot šādu sarakstu,
 būtu jāņem vērā uzņēmība pret
 trakumsērgu vai to loma trakumsērgas epidemioloģijā.
 (5)
 Padomes 1992. gada 13. jūlija
 Direktīva 92/65/EEK, ar ko paredz dzīvnieku veselības
 prasības attiecībā uz tādu dzīvnieku, spermas,
 olšūnu un embriju tirdzniecību un importu Kopienā, uz kuriem
 neattiecas dzīvnieku veselības prasības, kas paredzētas
 īpašos Kopienas noteikumos, kuri minēti Direktīvas 90/425/EEK
 A(I) pielikumā[9],
 cita starpā nosaka dzīvnieku veselības prasības, kas
 piemērojamas suņu, kaķu un mājas sesku — pret
 trakumsērgu uzņēmīgu sugu — tirdzniecībai un
 importam. Šo sugu dzīvnieki tiek turēti arī kā
 lolojumdzīvnieki un bieži īpašnieka pavadībā
 nekomerciālām vajadzībām tiek pārvietoti
 Savienībā un uz Savienību, tāpēc šajā regulā
 būtu jānosaka dzīvnieku veselības prasības, kas
 piemērojamas šo sugu nekomerciālai pārvietošanai dalībvalstīs.
 Sugu saraksts ir minētās regulas I pielikuma
 A daļā.
 (6)
 Līdzīgi būtu jāiedibina
 arī juridiskais satvars dzīvnieku veselības prasībām,
 kas piemērojamas to dzīvnieku sugu nekomerciālai
 pārvietošanai, kuras neskar trakumsērga vai kuras nav epidemioloģiski
 nozīmīgas attiecībā uz trakumsērgu un kurām, ja
 tās neturētu kā lolojumdzīvniekus, piemērotu citus
 Savienības tiesību aktus, ieskaitot tiesību aktus par
 produktīvajiem dzīvniekiem. Sugu saraksts ir šīs regulas
 I pielikuma B daļā.
 (7)
 Šīs regulas I pielikuma B daļas
 sarakstā būtu jāiekļauj bezmugurkaulnieki, izņemot
 bites un kamenes, uz kurām attiecas Direktīva 92/65/EEK, un
 gliemji, vēžveidīgie un adatādaiņi, uz kuriem attiecas
 Direktīva 2006/88/EK[10].
 Tajā būtu jāiekļauj arī nekomerciālos
 akvārijos audzētie dekoratīvie ūdensdzīvnieki, kuri
 nav Direktīvas 2006/88/EK darbības jomā, kā arī
 abinieki un rāpuļi.
 (8)
 Bez tam sarakstā būtu jāiekļauj
 visas putnu sugas, izņemot mājputnus, uz kuriem attiecas
 Direktīva 92/65/EEK un Padomes 2009. gada 30. novembra
 Direktīva 2009/158/EK par dzīvnieku veselības nosacījumiem,
 ar ko reglamentē mājputnu un inkubējamo olu tirdzniecību
 Kopienā un to ievešanu no trešām valstīm[11], kā arī
 grauzēji un mājas truši.
 (9)
 Taču Savienības tiesību aktu
 konsekvences labad, kamēr nav iedibināti Savienības noteikumi,
 kas reglamentē B pielikumā uzskaitīto sugu dzīvnieku
 nekomerciālu pārvietošanu no trešām valstīm un
 teritorijām uz kādu dalībvalsti, arī turpmāk
 šādai pārvietošanai jāpiemēro spēkā esošie
 nacionālie noteikumi, ja vien tie nav stingrāki par noteikumiem, ko
 piemēro šo dzīvnieku komerciālam importam.
 (10)
 No otras puses un neskarot
 Direktīvas 92/65/EEK un 3. pantu, 9. panta 3. punktu
 un 10.a pantu, dalībvalstīm nebūtu jānosaka
 dzīvnieku veselības prasības attiecībā uz
 B pielikumā uzskaitīto sugu dzīvnieku nekomerciālu
 pārvietošanu no dalībvalsts uz dalībvalsti, ja vien noteikumi,
 kas reglamentē šādu pārvietošanu nav iedibināti
 saskaņā ar minēto regulu.
 (11)
 B pielikumā uzskaitīto sugu
 dzīvnieki var piederēt pie sugām, kam vajadzīga īpaša
 aizsardzība, tāpēc šī regula būtu jāpiemēro,
 neskarot Padomes 1996. gada 9. decembra Regulu (EK) Nr. 338/97
 par savvaļas dzīvnieku un augu sugu aizsardzību,
 reglamentējot to tirdzniecību[12].
 (12)
 Lai skaidri nošķirtu noteikumus, kas attiecas
 uz to suņu, kaķu un mājas sesku nekomerciālu
 pārvietošanu, tirdzniecību un importu Savienībā no
 trešām valstīm, uz kuriem attiecas Direktīvas 92/65/EEK
 dzīvnieku veselības prasības, šajā regulā būtu ne
 tikai jādefinē lolojumdzīvnieks, bet arī šādu
 dzīvnieku nekomerciāla pārvietošana kā pārvietošana,
 kura ne tieši, ne netieši nav saistīta ar finansiālu labumu vai
 īpašumtiesību maiņu, kas arī nav šīs
 pārvietošanas mērķis.
 (13)
 Uzlabojumi Savienībā trakumsērgas
 situācijā rosinājuši Īriju, Maltu, Zviedriju un Apvienoto
 Karalisti atteikties no obligātās sešu mēnešu karantīnas
 sistēmas, ko tās gadu desmitiem piemērojušas konkrētiem
 lolojumdzīvniekiem, kas tiek pārvietoti uz to teritoriju,
 aizstājot to ar alternatīvu sistēmu, kurā ir mazāk
 ierobežojumu un kura nodrošina līdzvērtīgu drošuma līmeni
 Regulā (EK) Nr. 998/2003 noteiktajam. Šīs dalībvalstis
 uzskaitītas Regulas (EK) Nr. 998/2003 II pielikuma
 A daļā, un līdz 2011. gada 31. decembrim papildus
 derīgai trakumsērgas vakcīnai saskaņā ar
 nacionālajiem noteikumiem bija piemērojama pirmsieceļošanas
 pārbaude attiecībā uz trakumsērgas vakcīnas
 efektivitāti lolojumdzīvniekiem — suņiem un
 kaķiem — no citas dalībvalsts un konkrētām trešām
 valstīm un teritorijām.
 (14)
 Regulas (EK) Nr. 998/2003 II pielikuma
 B daļas 1. iedaļā ir uzskaitītas
 pārējās dalībvalstis, kā arī valstis un
 teritorijas, kuras minētajā regulā uzskata par minēto
 dalībvalstu daļu, jo nacionālie pārvietošanas
 nosacījumi attiecas uz tās I pielikumā uzskaitīto sugu
 dzīvniekiem, vai kuras tiek uzskatītas par
 pielīdzināmām dalībvalstīm gadījumos, kad šos
 dzīvniekus starp dalībvalstīm un šīm valstīm un
 teritorijām pārvieto nekomerciālām vajadzībām.
 (15)
 Līguma 355. panta 5. punkta
 c) apakšpunkts un Padomes 1973. gada 12. marta Regula (EEK)
 Nr. 706/73 par Kopienas režīmu, ko Normandijas salās un Menas
 salā piemēro lauksaimniecības produktu tirdzniecībai[13], paredz, ka Savienības
 veterinārie tiesību akti attiecas uz minētajām salām,
 kas Regulā (EK) Nr. 998/2003 tiek uzskatītas par Apvienotās
 Karalistes daļu.
 (16)
 Ņemot vērā, ka Regulā (EK)
 Nr. 998/2003 paredzētais pārejas režīms ir beidzies un
 Savienības tiesību aktu skaidrības labad šīs regulas
 II pielikumā būtu jāiekļauj dalībvalstu saraksts,
 kurā būtu Īrija, Malta, Zviedrija un Apvienotā Karaliste,
 teritorijas, kas ir dalībvalstu daļa, un Gibraltārs, un
 šajā regulā būtu jāprecizē dzīvnieku
 veselības nosacījumi, kas piemērojami I pielikuma
 A daļā uzskaitīto sugu lolojumdzīvnieku
 nekomerciālai pārvietošanai no dalībvalsts un no trešām
 valstīm un teritorijām uz dalībvalsti.
 (17)
 Regulā (EK) Nr. 998/2003 paredzēts
 arī, ka pārejas laikā I pielikuma A un
 B daļā uzskaitīto sugu dzīvnieki uzskatāmi par
 identificētiem, ja tiem ir vai nu skaidri salasāms tetovējums
 vai elektroniska identifikācijas sistēma (uztvērējraidītājs).
 Tāpēc šajā regulā būtu jāprecizē noteikumi
 par I pielikuma A daļā uzskaitīto
 lolojumdzīvnieku marķēšanu, ieskaitot tām personām
 vajadzīgo kvalifikāciju, kuras pēc tam, kad 2011. gada
 3. jūlijā beidzies pārejas laiks, veic marķēšanu.
 (18)
 Regulas (EK) Nr. 998/2003
 Ia pielikumā izklāstītas tehniskās prasības
 lolojumdzīvnieku identifikācijai ar
 uztvērējraidītājiem. Minētās tehniskās
 prasības atbilst starptautiski pieņemtajiem standartiem, un bez
 būtiskiem grozījumiem tās būtu jāizklāsta
 šīs regulas III pielikumā.
 (19)
 Lai aizsargātu sabiedrības veselību
 un I pielikumā uzskaitīto sugu lolojumdzīvnieku
 veselību, šajā regulā būtu jāparedz iespēja
 pieņemt profilaktiskus veselības pasākumus pret
 slimībām un infekcijām (izņemot trakumsērgu).
 Minēto pasākumu pamatā vajadzētu būt validētai
 zinātniskai informācijai, un tie būtu jāpiemēro
 proporcionāli riskam, kas apdraud sabiedrības vai dzīvnieku
 veselību un ir saistīts ar to dzīvnieku nekomerciālu
 pārvietošanu, kurus varētu skart šīs slimības vai
 infekcijas. Tiem būtu jāietver noteikumi par dalībvalstu un to
 daļu iedalīšanu kategorijās, procedūras, ar kurām
 dalībvalstīm, kas pieprasa piemērot profilaktiskus
 veselības pasākumus, būtu pastāvīgi jāpamato šie
 pasākumi, nosacījumi, kā piemērot un dokumentēt
 profilaktiskos veselības pasākumus, un attiecīgā
 gadījumā nosacījumi, ar kādiem var atkāpties no to
 piemērošanas. Tāpēc būtu arī jāparedz, ka
 dalībvalstu un to daļu saraksts, kas iedalītas kategorijās
 atbilstoši noteikumiem par dalībvalstu un to daļu iedalīšanu
 kategorijās, nosakāms ar īstenošanas aktu, ko pieņemtu
 saskaņā ar šo regulu.
 (20)
 Trakumsērgas vakcīnas I pielikuma
 A daļā uzskaitīto sugu lolojumdzīvniekiem pirms triju
 mēnešu vecuma nevar radīt aizsargimunitāti, jo mātes
 antivielas ir spēcīgākas par vakcīnu. Tādējādi
 vakcīnu ražotāji ieteic nevakcinēt jaunus dzīvniekus pirms
 šī vecuma. Lai atļautu I pielikuma A daļā
 uzskaitīto sugu jaunu, pret trakumsērgu nevakcinētu
 dzīvnieku nekomerciālu pārvietošanu, ar šo regulu būtu
 jānosaka, kādi konkrēti piesardzības pasākumi veicami,
 un, ja jaunie dzīvnieki atbilst šiem pasākumiem, būtu jādod
 dalībvalstīm iespēja atļaut šādu pārvietošanu to
 teritorijā.
 (21)
 Lai vienkāršotu nosacījumus I pielikuma
 A daļā uzskaitīto sugu lolojumdzīvnieku
 nekomerciālai pārvietošanai starp dalībvalstīm, kurās
 ir līdzvērtīgs labvēlīgs stāvoklis
 attiecībā uz trakumsērgu, šajā regulā būtu
 jāparedz arī iespēja pieņemt nosacījumus, ar
 kādiem var atkāpties no prasības veikt vakcinēšanu pret
 trakumsērgu. Pasākumu pamatā vajadzētu būt
 validētai zinātniskai informācijai, un tie būtu
 jāpiemēro proporcionāli riskam, kas apdraud sabiedrības vai
 dzīvnieku veselību un ir saistīts ar to dzīvnieku
 nekomerciālu pārvietošanu, kurus varētu skart trakumsērga.
 Tiem būtu jāietver noteikumi par dalībvalstu un to daļu
 iedalīšanu kategorijās, un procedūras, ar kurām
 dalībvalstīm, kas pieprasa piemērot atkāpi, būtu
 pastāvīgi jāpamato šī atkāpe. Būtu arī
 jāparedz, ka dalībvalstu saraksts, kas iedalītas
 kategorijās atbilstoši noteikumiem par dalībvalstu un to daļu
 iedalīšanu kategorijās, nosakāms ar īstenošanas aktu, ko
 pieņemtu saskaņā ar šo regulu.
 (22)
 Regulas (EK) Nr. 998/2003 II pielikuma
 B daļas 2. iedaļā uzskaitītās valstis un
 teritorijas piemēro noteikumus, kas ir līdzvērtīgi
 dalībvalstu piemērotajiem, savukārt minētās regulas
 II pielikuma C daļā uzskaitītās trešās
 valstis un teritorijas atbilst minētās regulas 10. pantā
 noteiktajiem kritērijiem. Tāpēc būtu jāparedz, ka šie
 saraksti bez būtiskiem grozījumiem būtu jāiekļauj
 īstenošanas aktā, kas pieņemams gada laikā no šīs
 regulas pieņemšanas. Taču šajā regulā būtu
 jāparedz — lai sasniegtu tās mērķus, līdz
 stājas spēkā minētais īstenošanas akts, jāturpina
 piemērot Regulas (EK) Nr. 998/2003 II pielikuma
 B daļas 2. iedaļā un C daļā
 iekļauto valstu un teritoriju sarakstus.
 (23)
 Regula (EK) Nr. 998/2003 nosaka konkrētas
 prasības attiecībā uz lolojumdzīvnieku nekomerciālu
 pārvietošanu no dalībvalstīm un tās II pielikuma
 B daļas 2. iedaļā un C daļā
 uzskaitītajām valstīm vai teritorijām uz
 dalībvalstīm, cita starpā tās paredz attiecīgajiem
 lolojumdzīvniekiem izdarīt derīgu vakcinēšanu pret
 trakumsērgu ar vakcīnām, kas atbilst Pasaules Dzīvnieku
 veselības organizācijas (OIE) Sauszemes dzīvnieku
 diagnostisko testu un vakcīnu rokasgrāmatas attiecīgajā
 nodaļā noteiktajiem minimālajiem standartiem vai kam
 piešķirta tirdzniecības atļauja vai nu saskaņā ar
 Eiropas Parlamenta un Padomes 2001. gada 6. novembra
 Direktīvu 2001/82/EK par Kopienas kodeksu, kas attiecas uz
 veterinārajām zālēm[14],
 vai Eiropas Parlamenta un Padomes 2004. gada 31. marta Regulu (EK)
 Nr. 726/2004, ar ko nosaka cilvēkiem paredzēto un
 veterināro zāļu reģistrēšanas un uzraudzības
 Kopienas procedūras un izveido Eiropas Zāļu aģentūru[15]. Pierādīts, ka
 šīs vakcīnas efektīvi aizsargā dzīvniekus pret
 trakumsērgu, un prasība pēc tām ir viena no Regulas (EK)
 Nr. 998/2003 Ib pielikumā izklāstītajām prasībām,
 kuras jāizpilda, lai vakcinēšanu pret trakumsērgu uzskatītu
 par derīgu. Minētās prasības bez būtiskiem
 grozījumiem būtu jāizklāsta šīs regulas
 IV pielikumā.
 (24)
 Regula (EK) Nr. 998/2003 nosaka
 stingrākas dzīvnieku veselības prasības attiecībā
 uz lolojumdzīvniekiem, ko pārvieto no trešām valstīm un
 teritorijām, kas nav uzskaitītas tās II pielikuma
 C daļā, uz dalībvalstīm. Minētās
 prasības attiecībā uz trakumsērgas vakcīnu
 efektivitāti atsevišķiem dzīvniekiem paredz pārbaudes ar
 antivielu titrēšanu laboratorijā, kas apstiprināta saskaņā
 ar Padomes 2000. gada 20. marta Lēmumu 2000/258/EK, ar ko
 tiek izraudzīta īpaša iestāde, kas atbildīga par tādu
 kritēriju noteikšanu, kas vajadzīgi, lai standartizētu
 seroloģiskos testus trakumsērgas vakcīnu efektivitātes
 pārraudzīšanai[16].
 Tāpēc šīs regulas V pielikumā būtu
 jāsaglabā šī prasība un būtu jāievieš
 nosacījums, ka tests būtu jāizdara saskaņā ar OIE
 Sauszemes dzīvnieku diagnostisko testu un vakcīnu rokasgrāmatas
 attiecīgajā nodaļā noteiktajām metodēm.
 (25)
 Lai apliecinātu atbilstību šīs
 regulas nosacījumiem, I pielikuma A daļā
 uzskaitīto sugu lolojumdzīvniekiem, ko nekomerciālu
 mērķu dēļ pārvieto uz dalībvalstīm, ir
 vajadzīgi identifikācijas dokumenti. Tāpēc regulai
 būtu jāiedibina identifikācijas dokumentu izdošanas
 nosacījumi un to satura, derīguma un formas prasības.
 (26)
 Šai regulai būtu jānodrošina
 dalībvalstīm iespēja atļaut I pielikuma
 A daļā uzskaitīto sugu lolojumdzīvnieku
 nekomerciālu pārvietošanu to teritorijā, ja tiem ir klāt
 identifikācijas dokuments, kas izdots trešā valstī vai
 teritorijā, kura piemēro noteikumus, kas ir
 līdzvērtīgi dalībvalstī piemērotajiem
 noteikumiem. Tai būtu jānodrošina dalībvalstīm arī
 iespēja atļaut to lolojumdzīvnieku nekomerciālu pārvietošanu
 pēc īslaicīgas pārvietošanas trešā valstī vai
 teritorijā, kuriem ir klāt identifikācijas dokuments, ko
 izdevusi dalībvalsts, ja vien, pirms dzīvnieks atstājis
 Savienību, izpildīti nosacījumi attiecībā uz
 atgriešanos no šīm valstīm vai teritorijām.
 (27)
 Šai regulai būtu jānodrošina
 dalībvalstīm arī iespēja, ja rodas vajadzība steidzami
 aizceļot, atļaut tieši ieceļot to teritorijā
 I pielikumā uzskaitīto sugu lolojumdzīvniekiem, kuri
 neatbilst šajā regulā paredzētajiem nosacījumiem, ja
 iepriekš pieprasīta atļauja un galamērķa dalībvalsts
 to piešķīrusi, un, lai izpildītu šos nosacījumus, oficiālā
 uzraudzībā tie ierobežotu laiku bijuši karantīnā. Pat ja
 steidzama aizbraukšana ir vajadzīga, šāda atļauja noteikti
 būtu vajadzīga, ņemot vērā dzīvnieku
 veselības riskus, kas saistīti ar tāda lolojumdzīvnieka
 ievešanu Savienībā, kurš neatbilst šajā regulā
 paredzētajiem nosacījumiem.
 (28)
 Padomes 1990. gada 26. jūnija
 Direktīva 90/425/EEK par veterinārajām un zootehniskajām
 pārbaudēm, kas piemērojamas Kopienā iekšējā
 tirdzniecībā ar noteiktiem dzīviem dzīvniekiem un
 produktiem, lai izveidotu iekšējo tirgu[17],
 un Padomes 1991. gada 15. jūlija Direktīvā 91/496/EEK, ar ko
 nosaka principus attiecībā uz tādu dzīvnieku
 veterināro pārbaužu organizēšanu, kurus Kopienā ieved no
 trešām valstīm, un ar ko groza Direktīvu 89/662/EEK,
 Direktīvu 90/425/EEK un Direktīvu 90/675/EEK[18], neattiecas uz to
 lolojumdzīvnieku veterinārajām pārbaudēm, kuri
 nekomerciālu mērķu dēļ pavada ceļotājus.
 (29)
 Lai dalībvalstu vajadzībām
 varētu pārbaudīt atbilstību šīs regulas noteikumiem un
 attiecīgi rīkoties, šajā regulā būtu jānosaka
 prasība, ka, nekomerciālu mērķu dēļ
 pārvietojot vai ievedot Savienībā lolojumdzīvnieku,
 persona, kas ceļo kopā ar to, uzrāda vajadzīgo
 identifikācijas dokumentu, un būtu jāparedz mērķtiecīgas
 vai izlases veida dokumentu un identitātes pārbaudes
 lolojumdzīvniekiem, kas nekomerciālu mērķu dēļ
 tiek pārvietoti no dalībvalsts uz dalībvalsti. Tajā
 būtu arī jānosaka prasība dalībvalstīm
 izraudzītajās ieceļošanas vietās veikt sistemātiskas
 dokumentu un identitātes pārbaudes lolojumdzīvniekiem, kas
 nekomerciālu mērķu dēļ tiek pārvietoti no
 trešām valstīm un teritorijām uz dalībvalsti. Šajās
 pārbaudēs būtu jāņem vērā attiecīgie
 principi, kas izklāstīti Eiropas Parlamenta un Padomes
 2004. gada 29. aprīļa Regulā (EK) Nr. 882/2004
 par oficiālo kontroli, ko veic, lai nodrošinātu atbilstības
 pārbaudi saistībā ar dzīvnieku barības un
 pārtikas aprites tiesību aktiem un dzīvnieku veselības un
 dzīvnieku labturības noteikumiem[19].
 (30)
 Turklāt, lai pārvaldītu
 lolojumdzīvnieku nekomerciālas pārvietošanas radītus riskus
 sabiedrības vai dzīvnieku veselībai, šajā regulā
 būtu jāparedz drošības pasākumi.
 (31)
 Lai sniegtu pilsoņiem skaidru un pieejamu
 informāciju par noteikumiem, kas attiecas uz I pielikumā
 uzskaitīto sugu lolojumdzīvnieku nekomerciālu pārvietošanu
 uz Savienību, būtu jāprasa dalībvalstīm gada laikā
 no šīs regulas pieņemšanas darīt pieejamu sabiedrībai šo
 informāciju, proti, attiecīgos nacionālo tiesību aktu
 noteikumus.
 (32)
 Lai nodrošinātu šīs regulas pareizu
 piemērošanu, saskaņā ar Līguma par Eiropas Savienības
 darbību 290. pantu pilnvaras pieņemt aktus būtu
 jādeleģē Komisijai attiecībā uz noteikumiem par
 nosacījumiem, ar kādiem var atkāpties no konkrētiem
 nosacījumiem, kas piemērojami nekomerciālai pārvietošanai
 starp dalībvalstīm, kurās ir līdzvērtīgs
 stāvoklis attiecībā uz trakumsērgu I pielikuma A daļā
 uzskaitīto sugu lolojumdzīvniekiem, katrai I pielikuma
 B daļā uzskaitītajai sugai specifiskām
 lolojumdzīvnieku marķēšanas prasībā un katrai sugai
 specifiskiem profilaktiskiem veselības pasākumiem pret slimībām un infekcijām (izņemot trakumsērgu), kas
 skar I pielikumā
 uzskaitīto sugu dzīvniekus, kā arī
 pilnvaras pieņemt noteikumus par to I pielikumā uzskaitīto
 sugu dzīvnieku skaita ierobežošanu, kuri nekomerciālas
 pārvietošanas laikā ceļo kopā ar īpašnieku, un
 grozīt II līdz V pielikumu. Ir īpaši svarīgi,
 lai Komisija, veicot sagatavošanas darbus, rīkotu atbilstīgas
 apspriešanās, tostarp ar ekspertiem.
 Sagatavojot un izstrādājot šādus deleģētos aktus,
 Komisijai būtu jānodrošina, lai attiecīgos dokumentus
 vienlaicīgi, laikus un pienācīgā kārtībā
 nosūtītu Eiropas Parlamentam un Padomei.
 (33)
 Turklāt pienācīgi pamatotos
 gadījumos, kad pastāv risks sabiedrības vai dzīvnieku
 veselībai, attiecībā uz profilaktiskiem veselības
 pasākumiem pret slimībām vai infekcijām (izņemot
 trakumsērgu), kuras var skart I pielikumā uzskaitīto sugu
 lolojumdzīvniekus, pilnvaras steidzamības kārtā
 pieņemt aktus būtu jādeleģē Komisijai.
 (34)
 Lai nodrošinātu vienādus nosacījumus
 šīs regulas īstenošanai attiecībā uz dalībvalstu un to
 daļu sarakstu, kuras iedalītas kategorijās atbilstoši
 nosacījumiem, ar kādiem var atkāpties no konkrētiem
 nosacījumiem, kas piemērojami nekomerciālai pārvietošanai
 starp dalībvalstīm, kurās ir līdzvērtīgs
 stāvoklis attiecībā pret trakumsērgu I pielikuma
 A daļā uzskaitīto sugu lolojumdzīvniekiem, un
 atbilstoši noteikumiem par profilaktiskiem veselības pasākumiem pret
 slimībām un infekcijām (izņemot trakumsērgu), un
 attiecībā uz trešo valstu un teritoriju sarakstiem, kas
 vajadzīgi, lai varētu atkāpties no konkrētiem
 nekomerciālas pārvietošanas nosacījumiem, attiecībā uz
 paraugu to I pielikumā uzskaitīto sugu lolojumdzīvnieku
 identifikācijas dokumentiem, kurus nekomerciālu mērķu
 dēļ pārvieto no dalībvalsts vai trešās valsts vai
 teritorijas uz dalībvalsti, attiecībā uz drošības
 pasākumiem gadījumā, kad ir konstatēta vai izplatās
 trakumsērga, un attiecībā uz informācijas prasību
 vienādu piemērošanu, īstenošanas pilnvaras būtu
 jāpiešķir Komisijai. Šīs pilnvaras būtu jāizmanto
 atbilstoši Eiropas Parlamenta un Padomes 2011. gada 16. februāra
 Regulai (ES) Nr. 182/2011, ar ko nosaka normas un
 vispārīgus principus par dalībvalstu kontroles mehānismiem,
 kuri attiecas uz Komisijas īstenošanas pilnvaru izmantošanu[20].
 (35)
 Komisijai būtu nekavējoties
 jāpieņem piemērojamie īstenošanas akti, kas atjaunina trešo
 valstu un teritoriju sarakstu, lai varētu atkāpties no
 konkrētiem nekomerciālas pārvietošanas nosacījumiem
 attiecībā uz drošības pasākumiem gadījumā, kad ir
 konstatēta vai izplatās trakumsērga, ja pienācīgi
 pamatotos gadījumos saistībā ar dzīvnieku un
 sabiedrības veselību tas noteikti vajadzīgs steidzamības
 dēļ.
 (36)
 Vairākās dalībvalstīs ir
 atklāti daži gadījumi, kad nav ievēroti Regulas (EK)
 Nr. 998/2003 noteikumi. Tādējādi dalībvalstīm
 jāizstrādā noteikumi par sankcijām, kas piemērojamas
 šīs regulas pārkāpumiem.
 (37)
 Ar Komisijas 2003. gada 26. novembra
 Lēmumu 2003/803/EK, ar ko ievieš pases paraugu suņu, kaķu
 un balto sesku pārvadāšanai Kopienā[21], izveidots pases paraugs
 lolojumdzīvnieku — suņu, kaķu un mājas sesku —
 pārvietošanai starp dalībvalstīm, kā paredzēts
 Regulā (EK) Nr. 998/2003. Lai īpašniekiem ierobežotu
 administratīvo un finansiālo slogu, identifikācijas dokumentiem,
 kas izdoti atbilstoši šim pases paraugam, ar dažiem nosacījumiem
 vajadzētu būt derīgiem visu dzīvnieka mūžu.
 (38)
 Ar Komisijas 2011. gada 15. decembra
 Īstenošanas lēmumu 2011/874/ES, ar ko nosaka to trešo valstu un
 teritoriju sarakstu, no kurām atļauts ievest suņus, kaķus
 un baltos seskus un nekomerciāli pārvietot Savienībā
 vairāk nekā piecus suņus, kaķus un baltos seskus, un nosaka
 standarta sertifikātus šādu dzīvnieku ievešanai vai
 nekomerciālai pārvietošanai Savienībā[22], ne vairāk kā piecu
 suņu nekomerciālai pārvietošanai izveido tāda
 veselības sertifikāta paraugu, kurš apliecina atbilstību Regulas
 (EK) Nr. 998/2003 prasībām. Lai dalībvalstīm dotu laiku,
 kurā pielāgoties jaunajiem noteikumiem, kas izstrādāti
 šajā regulā, minētā parauga sertifikātam ar dažiem
 nosacījumiem būtu jāpaliek derīgam,
 IR PIEŅĒMUŠI ŠO REGULU.
 I NODAĻA
 VISPĀRĪGI NOTEIKUMI
 1. pants
 Priekšmets
 Šajā regulā ir noteiktas
 dzīvnieku veselības prasības, kas piemērojamas
 lolojumdzīvnieku nekomerciālai pārvietošanai, un noteikumi, kas
 attiecas uz šādas pārvietošanas pārbaudēm.
 2. pants
 Darbības joma
 1. Šī regula attiecas uz
 I pielikumā uzskaitīto sugu lolojumdzīvnieku
 nekomerciālu pārvietošanu no dalībvalsts vai no trešās
 valsts vai teritorijas uz dalībvalsti.
 2. Šo regulu piemēro, neskarot:
 a) Regulu (EK) Nr. 338/97;
 b) pasākumus, ko veic
 dalībvalstis, lai ierobežotu konkrētu sugu vai šķirņu
 lolojumdzīvnieku pārvietošanu, pamatojoties uz apsvērumiem, kas
 nav saistīti ar dzīvnieku veselību.
 3. pants
 Definīcijas
 Šajā regulā izmanto šādas
 definīcijas:
 a) “nekomerciāla
 pārvietošana” ir pārvietošana, kas ne tieši, ne netieši nav
 saistīta ar finansiālu labumu vai īpašumtiesību maiņu,
 kas arī nav šīs pārvietošanas mērķis;
 b) “lolojumdzīvnieks” ir
 I pielikumā uzskaitīto sugu dzīvnieks, kas ar
 nekomerciālu pārvietošanu saistītu mērķu dēļ
 ceļo kopā ar savu īpašnieku vai fizisku personu, kura darbojas īpašnieka
 vārdā un ar īpašnieka piekrišanu, un par ko
 nekomerciālās pārvietošanas laikā atbildību
 saglabā īpašnieks vai minētā persona;
 c) “īpašnieks” ir fiziska persona,
 kam pieder lolojumdzīvnieks vai kas ir tā saimnieks;
 d) “uztvērējraidītājs”
 ir lasāmrežīma pasīva radiofrekvences identifikācijas
 ierīce;
 e) “identifikācijas dokuments” ir
 dokuments, kas nodrošina, lai lolojumdzīvnieks būtu skaidri
 identificēts un lai varētu pārbaudīt, vai tā
 veselības stāvoklis atbilst šai regulai;
 f) “dalībvalstis” ir
 II pielikumā uzskaitītās valstis un teritorijas;
 g) “ceļotāju ieceļošanas
 vieta” ir reģistrācijas zona, ko dalībvalstis izraudzījušas
 36. panta 1. punkta mērķu dēļ.
 4. pants
 Vispārīgi pienākumi
 Šajā regulā noteiktajām
 dzīvnieku veselības prasībām atbilstošu
 lolojumdzīvnieku nekomerciālu pārvietošanu neaizliedz,
 neierobežo un nekavē tādu dzīvnieku veselības
 apsvērumu dēļ, kuri izriet no šīs regulas
 piemērošanas.
 II NODAĻA
 NOSACĪJUMI, KAS
 PIEMĒROJAMI LOLOJUMDZĪVNIEKU NEKOMERCIĀLAI PĀRVIETOŠANAI NO
 DALĪBVALSTS UZ DALĪBVALSTI
 5. pants
 I pielikuma A daļā uzskaitīto sugu
 lolojumdzīvniekiem piemērojamie nekomerciālas pārvietošanas
 nosacījumi
 I pielikuma A daļā
 uzskaitīto sugu lolojumdzīvniekus nepārvieto no dalībvalsts
 uz dalībvalsti, ja tie:
 a) nav aktīvi marķēti
 saskaņā ar 16. panta 1. punktu;
 b) nav vakcinēti pret
 trakumsērgu ar vakcīnu, kas atbilst IV pielikumā
 izklāstītajām derīguma prasībām;
 c) attiecīgā
 gadījumā neatbilst profilaktiskiem veselības pasākumiem
 pret slimībām vai infekcijām (izņemot trakumsērgu):
 i) uz kuriem attiecas šīs regulas
 18. panta 1. punkts vai
 ii) kuri pieņemti atbilstoši Regulas
 (EK) Nr. 998/2003 5. panta 1. punkta otrajai daļai;
 d) ir bez pienācīgi
 aizpildīta identifikācijas dokumenta, kas izdots saskaņā ar
 20. panta 1. punktu.
 6. pants
 Atkāpe no nosacījuma par vakcinēšanu pret trakumsērgu
 attiecībā uz jauniem I pielikuma A daļā
 uzskaitīto sugu lolojumdzīvniekiem
 Atkāpjoties no 5. panta
 b) apakšpunkta, dalībvalstis var atļaut nekomerciālu
 mērķu dēļ pārvietot lolojumdzīvniekus, kas ir
 jaunāki par trim mēnešiem un nav vakcinēti pret trakumsērgu,
 ja vien tiem ir klāt pienācīgi aizpildīts
 identifikācijas dokuments, kas izdots saskaņā ar 20. pantu,
 un ja:
 a) īpašnieks vai fiziska persona,
 kas darbojas īpašnieka vārdā un ar īpašnieka piekrišanu,
 sniedz pierādījumu, ka tie palikuši dzimšanas vietā un nav
 bijuši kontaktā ar uzņēmīgu sugu savvaļas
 dzīvniekiem, kuri varētu būt bijuši trakumsērgas
 apdraudēti, vai arī
 b) tie ir kopā ar māti, no
 kuras joprojām ir atkarīgi, un ir dokumentēts, ka māte
 pirms to dzimšanas ir vakcinēta ar vakcīnu pret trakumsērgu,
 kura atbildusi IV pielikumā izklāstītajām
 derīguma prasībām.
 7. pants
 Atkāpe no nosacījuma par vakcinēšanu pret trakumsērgu
 attiecībā uz I pielikuma A daļā uzskaitīto
 sugu lolojumdzīvniekiem
 1. Atkāpjoties no 5. panta
 b) apakšpunkta, dalībvalstis var atļaut nekomerciālu mērķu
 dēļ starp dalībvalstīm vai to daļām
 pārvietot I pielikuma A daļā uzskaitīto sugu
 lolojumdzīvniekus, kas nav vakcinēti pret trakumsērgu un kam nav
 trakumsērgas, ja vien tie atbilst īpašiem nosacījumiem. Lai
 nodrošinātu, ka tiek veikti pasākumi, kas nepieciešami, lai
 pienācīgi atļautu nekomerciālu pārvietošanu ar šo
 atkāpi, Komisija ir pilnvarota pieņemt deleģētos aktus
 saskaņā ar 41. pantu attiecībā uz tiem īpašajiem
 nosacījumiem, kas jāizpilda, lai atļautu šādu
 nekomerciālu pārvietošanu.
 2. Īpašie nosacījumi, ar
 kādiem piešķir atļauju, kas noteikta deleģētajos
 aktos, kuri pieņemti atbilstoši 1. punktam, ir pamatoti ar
 adekvātu, uzticamu un validētu zinātnisku informāciju, kas
 attiecībā uz trakumsērgu skar veselības statusa
 novērtēšanu dalībvalstīs vai to daļās, un tos
 piemēro proporcionāli riskiem, ko sabiedrības un dzīvnieku
 veselībai rada tas, ka nekomerciālu mērķu dēļ
 tiek pārvietoti II pielikuma A daļā uzskaitīto
 sugu lolojumdzīvnieki, kurus varētu skart trakumsērga.
 3. Šāda paša mērķa labad
 1. punktā minētie deleģētie akti var arī ietvert:
 a) tādus noteikumus par
 dalībvalstu un to daļu iedalīšanu kategorijās, kuru
 pamatā ir vēsturiski dati par trakumsērgas statusu tajās un
 par uzraudzības un ziņošanas sistēmām attiecībā
 uz trakumsērgu;
 b) nosacījumus, kas
 dalībvalstīm jāizpilda, lai saglabātu tiesības
 piešķirt 2. punktā minēto atļauju.
 8. pants
 Saskaņā ar deleģētajiem aktiem, kas pieņemti
 atbilstoši 7. panta 1. punktam, kategorijās iedalītu
 dalībvalstu un to teritorijas daļu saraksts
 Komisija ar īstenošanas aktu pieņem
 dalībvalstu un to teritorijas daļu sarakstu, kas atbilst
 7. panta 3. punkta a) apakšpunktā minētajiem
 noteikumiem dalībvalstu un to daļu iedalīšanu kategorijās.
 Minēto īstenošanas aktu pieņem saskaņā ar
 43. panta 2. punktā minēto pārbaudes procedūru.
 9. pants
 I pielikuma B daļā uzskaitīto sugu
 lolojumdzīvniekiem piemērojamie nekomerciālas pārvietošanas
 nosacījumi
 1. I pielikuma
 B daļā uzskaitīto sugu lolojumdzīvniekus
 nepārvieto no dalībvalsts uz dalībvalsti, ja tie neatbilst
 šādiem nosacījumiem:
 a) tie ir marķēti vai
 aprakstīti, kā paredzēts 16. panta 2. punktā;
 b) tie atbilst 18. panta
 1. punktā paredzētajiem profilaktiskajiem veselības
 pasākumiem pret slimībām vai infekcijām (izņemot
 trakumsērgu);
 c) tiem ir klāt pienācīgi
 aizpildīts identifikācijas dokuments, kas izdots:
 i) saskaņā ar 28. pantu;
 ii) formā, kas paredzēta
 30. pantā.
 2. Nosacījumus, kas minēti
 1. punktā, piemēro no dienas, kad sāk piemērot
 attiecīgos 16. panta 2. punktā, 18. panta
 1. punktā un 30. pantā paredzētos deleģētos
 vai īstenošanas aktus.
 III NODAĻA
 NOSACĪJUMI, KAS
 PIEMĒROJAMI LOLOJUMDZĪVNIEKU NEKOMERCIĀLAI PĀRVIETOŠANAI NO
 TREŠĀS VALSTS VAI TERITORIJAS UZ DALĪBVALSTI
 10. pants
 I pielikuma A daļā uzskaitīto sugu
 lolojumdzīvniekiem piemērojamie nekomerciālas pārvietošanas
 nosacījumi
 I pielikuma A daļā
 uzskaitīto sugu lolojumdzīvniekus nepārvieto no trešās
 valsts vai teritorijas uz dalībvalsti, ja tie:
 a) nav aktīvi marķēti
 saskaņā ar 16. panta 1. punktu;
 b) nav vakcinēti pret
 trakumsērgu ar vakcīnu, kas atbilst IV pielikumā
 izklāstītajām derīguma prasībām;
 c) nav izgājuši trakumsērgas
 antivielu titrēšanas testu, kas atbilst V pielikumā
 izklāstītajām derīguma prasībām;
 d) attiecīgā
 gadījumā neatbilst profilaktiskiem veselības pasākumiem
 pret slimībām vai infekcijām (izņemot trakumsērgu):
 i) uz kuriem attiecas šīs regulas
 18. panta 1. punkts vai
 ii) kuri pieņemti atbilstoši Regulas
 (EK) Nr. 998/2003 5. panta 1. punkta otrajai daļai;
 e) ir bez pienācīgi
 aizpildīta identifikācijas dokumenta, kas izdots saskaņā ar
 24. pantu.
 11. pants
 Atkāpe no nosacījuma par vakcinēšanu pret trakumsērgu
 attiecībā uz jauniem I pielikuma A daļā
 uzskaitīto sugu lolojumdzīvniekiem
 1. Atkāpjoties no 10. panta
 b) apakšpunkta, dalībvalstis var atļaut nekomerciālu
 mērķu dēļ no trešām valstīm vai teritorijām,
 kas uzskaitītas saskaņā ar 13. pantu pieņemtajos
 īstenošanas aktos, pārvietot uz to teritoriju lolojumdzīvniekus,
 kas ir jaunāki par trim mēnešiem un nav vakcinēti pret
 trakumsērgu, ja vien tiem ir klāt pienācīgi aizpildīts
 identifikācijas dokuments, kas izdots saskaņā ar 24. pantu,
 un ja:
 a) īpašnieks vai fiziska persona, kas
 darbojas īpašnieka vārdā un ar īpašnieka piekrišanu, sniedz
 pierādījumu, ka tie palikuši dzimšanas vietā un nav bijuši
 kontaktā ar uzņēmīgu sugu savvaļas dzīvniekiem,
 kuri varētu būt bijuši trakumsērgas apdraudēti, vai
 arī
 b) tie ir kopā ar māti, no kuras
 joprojām ir atkarīgi, un ir dokumentēts, ka māte pirms to
 dzimšanas ir vakcinēta ar vakcīnu pret trakumsērgu, kura
 atbildusi IV pielikumā izklāstītajām derīguma
 prasībām.
 2. Tomēr tālāka
 nekomerciāla šo lolojumdzīvnieku pārvietošana uz citu
 dalībvalsti ir aizliegta, izņemot gadījumus, kad tos
 pārvieto saskaņā ar 5. panta nosacījumiem.
 12. pants
 Atkāpe no nosacījuma par antivielu titrēšanas testu
 attiecībā uz I pielikuma A daļā uzskaitīto
 sugu lolojumdzīvniekiem
 Atkāpjoties no 10. panta
 c) punkta, antivielu titrēšanas tests nav vajadzīgs
 lolojumdzīvniekiem, kas tiek pārvietoti uz dalībvalsti:
 a) vai nu tieši no trešās valsts
 vai teritorijas, kas uzskaitīta īstenošanas aktos, kas pieņemti
 saskaņā ar 13. pantu, vai pēc uzturēšanās
 vienīgi vienā vai vairākās šajās trešajās
 valstīs vai teritorijās, vai
 b) no trešās valsts vai
 teritorijas, kas uzskaitīta īstenošanas aktos, kas pieņemti
 saskaņā ar 13. pantu, pēc tranzīta caur trešām
 valstīm vai teritorijām, kuras nav uzskaitītas īstenošanas
 aktos, kas pieņemti saskaņā ar 13. pantu, ja vien īpašnieks
 vai fiziska persona, kas darbojas īpašnieka vārdā un ar
 īpašnieka piekrišanu, nesniedz pierādījumu, ka šāda
 tranzīta laikā lolojumdzīvnieki nav bijuši kontaktā ar
 tādu sugu dzīvniekiem, kuras ir uzņēmīgas pret
 trakumsērgu, un palikuši neapdraudēti transportlīdzeklī vai
 starptautiskas lidostas iežogojumā.
 13. pants
 Trešo valstu un teritoriju saraksta izveide 12. panta mērķu
 dēļ
 1. Komisija ar īstenošanas aktu
 līdz [date to be inserted: one year after entry
 into force of this Regulation] pieņem to trešo
 valstu un teritoriju sarakstu, kuras parādījušas, ka I pielikuma
 A daļā uzskaitīto sugu dzīvniekiem piemēro
 noteikumus, kuri ir līdzvērtīgi II nodaļā,
 šajā nodaļā un VI nodaļas 2. sadaļā
 noteiktajiem.
 2. Komisija ar īstenošanas aktu
 līdz [date to be inserted: one year after entry
 into force of this Regulation] pieņem to trešo
 valstu un teritoriju sarakstu, kuras parādījušas, ka
 attiecībā uz I pielikuma A daļā uzskaitīto
 sugu dzīvniekiem tās atbilst vismaz šādiem kritērijiem:
 a) trakumsērgas gadījumu
 paziņošana kompetentajām iestādēm ir obligāta;
 b) vismaz divus gadus ir darbojusies
 efektīva trakumsērgas uzraudzības un ziņošanas
 sistēma;
 c) to veterināro dienestu
 struktūra un organizācija ir pietiekama, lai garantētu
 26. pantā paredzēto un saskaņā ar 24. pantu
 izdoto dzīvnieku veselības sertifikātu derīgumu;
 d) ieviesti trakumsērgas profilakses un
 kontroles pasākumi, ieskaitot noteikumus par lolojumdzīvnieku importu
 šajās trešajās valstīs vai teritorijās;
 e) ir spēkā noteikumi par
 trakumsērgas vakcīnu licencēšanu un tirdzniecību.
 3. Šā panta 1. un
 2. punktā minētos īstenošanas aktus pieņem
 saskaņā ar 43. panta 2. punktā minēto
 pārbaudes procedūru.
 Pienācīgi pamatotos gadījumos
 saistībā ar riskiem sabiedrības vai dzīvnieku
 veselībai, kad steidzamības dēļ noteikti vajadzīgs,
 Komisija saskaņā ar 43. panta 3. punktā minēto
 procedūru pieņem tūlītēji piemērojamus
 īstenošanas aktus, kas atjaunina trešo valstu un teritoriju sarakstu, kurš
 minēts 1. un 2. punktā.
 14. pants
 I pielikuma B daļā uzskaitīto sugu
 lolojumdzīvniekiem piemērojamie nekomerciālas pārvietošanas
 nosacījumi
 1. I pielikuma
 B daļā uzskaitīto sugu lolojumdzīvniekus
 nepārvieto no trešās valsts vai teritorijas uz dalībvalsti, ja
 tie neatbilst šādiem nosacījumiem:
 a) tie ir marķēti vai
 aprakstīti, kā paredzēts 16. panta 2. punktā;
 b) tie atbilst 18. panta
 1. punktā paredzētajiem profilaktiskajiem veselības
 pasākumiem pret slimībām vai infekcijām (izņemot
 trakumsērgu);
 c) tiem ir klāt pienācīgi
 aizpildīts identifikācijas dokuments, kas izdots:
 i) saskaņā ar 28. pantu;
 ii) formā, kas paredzēta
 33. pantā.
 2. Nosacījumus, kas minēti
 1. punktā, piemēro no dienas, kad sāk piemērot
 attiecīgos 16. panta 2. punktā, 18. panta
 1. punktā un 33. pantā paredzētos deleģētos
 vai īstenošanas aktus.
 3. Iekam nav pieņemti
 2. punktā minētie deleģētie un īstenošanas akti,
 turpina piemērot nacionālos noteikumus, ja vien šādi noteikumi:
 a) tiek piemēroti proporcionāli riskam,
 kas apdraud sabiedrības vai dzīvnieku veselību un ir
 saistīts ar I pielikuma B daļā uzskaitīto sugu
 lolojumdzīvnieku nekomerciālu pārvietošanu;
 b) nav stingrāki par tiem, ko
 piemēro šo sugu dzīvnieku importam saskaņā ar
 Direktīvu 92/65/EEK.
 15. pants
 Atkāpe no nosacījumiem, kas piemērojami I pielikumā
 uzskaitīto sugu lolojumdzīvnieku nekomerciālai
 pārvietošanai starp konkrētām valstīm
 Atkāpjoties no 10. un 14. panta, ar
 nosacījumiem, kas noteikti nacionālajos noteikumos, var turpināt
 nekomerciālu mērķu dēļ pārvietot
 lolojumdzīvniekus starp šādam valstīm:
 a) Sanmarīno un Itālija;
 b) Vatikāns un Itālija;
 c) Monako un Francija;
 d) Andora un Francija;
 e) Andora un Spānija;
 f) Norvēģija un Zviedrija.
 IV NODAĻA
 MARĶĒŠANA UN PROFILAKTISKIE VESELĪBAS PASĀKUMI
 1. sadaļa
 Marķēšana
 16. pants
 Lolojumdzīvnieku marķēšana
 1. I pielikuma
 A daļā uzskaitīto sugu lolojumdzīvnieki ir aktīvi
 marķēti ar implantētu uztvērējraidītāju, kas
 atbilst III pielikumā izklāstītajām tehniskajām
 prasībām, vai skaidri salasāmu tetovējumu, kurš uzlikts
 pirms 2011. gada 3. jūlija.
 Ja šāds lolojumdzīvnieks ir
 marķēts ar uztvērējraidītāju, kas neatbilst
 III pielikumā izklāstītajām tehniskajām
 prasībām, īpašnieks vai fiziskā persona, kas darbojas
 īpašnieka vārdā un ar īpašnieka piekrišanu, nodrošina
 līdzekļus, kas vajadzīgi, lai varētu nolasīt
 minēto uztvērējraidītāju ikvienas 20. panta
 2. punktā, 24. panta 2. punktā, 35. pantā un
 36. panta 1. punktā paredzētās identitātes
 pārbaudes laikā.
 2. I pielikuma
 B daļā uzskaitīto sugu lolojumdzīvnieki, ņemot
 vērā katras sugas īpatnības, tiek marķēti vai
 aprakstīti tādā veidā, lai tiktu nodrošināta
 nepārprotama saikne starp lolojumdzīvnieku un tā
 identifikācijas dokumentu.
 Lai ņemtu vērā I pielikuma
 B daļā uzskaitīto sugu īpatnības, Komisiju ir
 pilnvarota pieņemt deleģētos aktus saskaņā ar
 41. pantu attiecībā uz katrai sugai noteiktajām
 prasībām par lolojumdzīvnieku marķēšanu vai
 aprakstīšanu.
 17. pants
 Kvalifikācija, kas vajadzīga, lai lolojumdzīvniekiem
 implantētu uztvērējraidītājus
 Dalībvalstis nosaka noteikumus par
 minimālo kvalifikāciju, kas vajadzīga personām, kuras
 lolojumdzīvniekiem implantē uztvērējraidītājus.
 2. sadaļa
 profilaktiski veselības
 pasākumi pret slimībām vai infekcijām (izņemot
 trakumsērgu)
 18. pants
 Profilaktiski veselības pasākumi un to piemērošanas
 nosacījumi
 1. Ja profilaktiskie veselības
 pasākumi vajadzīgi sabiedrības veselības vai
 I pielikumā uzskaitīto sugu lolojumdzīvnieku veselības
 aizsardzībai, to slimību vai infekciju (izņemot trakumsērgu)
 kontrolei, kuras varētu izplatīties šo lolojumdzīvnieku
 pārvietošanas dēļ, Komisija ir pilnvarota pieņemt
 deleģētos aktus saskaņā ar 41. pantu
 attiecībā uz katrai sugai noteiktajiem profilaktiskajiem
 veselības pasākumiem pret šādām slimībām vai
 infekcijām.
 Ja pastāv riski sabiedrības vai dzīvnieku
 veselībai un tas noteikti vajadzīgs steidzamības dēļ,
 deleģētajiem aktiem, kas pieņemti saskaņā ar šo
 punktu, piemēro 42. pantā paredzēto procedūru.
 2. Katrai sugai noteiktie
 profilaktiskie veselības pasākumi, kas atļauti ar
 deleģēto aktu, kurš pieņemts atbilstoši 1. punktam, ir
 pamatoti ar adekvātu, uzticamu un validētu zinātnisku
 informāciju, un tos piemēro proporcionāli riskiem, ko
 sabiedrības vai dzīvnieku veselībai rada tas, ka nekomerciālu
 mērķu dēļ tiek pārvietoti I pielikumā
 uzskaitīto sugu lolojumdzīvnieki, kurus varētu skart
 slimības vai infekcijas (izņemot trakumsērgu).
 3. Šāda paša mērķa labad
 1. punktā paredzētie deleģētie akti var arī
 ietvert:
 a) tādus noteikumus par
 dalībvalstu un to daļu iedalīšanu kategorijās
 atkarībā no dzīvnieku veselības stāvokļa,
 uzraudzības un ziņošanas sistēmām attiecībā uz
 konkrētām slimībām un infekcijām (izņemot
 trakumsērgu);
 b) nosacījumus, kas
 dalībvalstīm jāizpilda, lai saglabātu tiesības
 piemērot 2. punktā minētos profilaktiskos veselības
 pasākumus;
 c) nosacījumus, kā piemērot
 un dokumentēt 2. punktā minētos profilaktiskos
 veselības pasākumus pirms I pielikumā uzskaitīto sugu
 lolojumdzīvnieku nekomerciālas pārvietošanas;
 d) nosacījumus, kā konkrētos
 apstākļos piešķir atkāpes no 2. punktā
 minēto profilaktisko veselības pasākumu piemērošanas.
 19. pants
 Saskaņā ar deleģētajiem aktiem, kas pieņemti
 atbilstoši 18. panta 1. punktam, kategorijās iedalītu
 dalībvalstu un to teritorijas daļu saraksts
 Komisija ar īstenošanas aktu pieņem
 dalībvalstu un to teritorijas daļu sarakstu, kas atbilst
 18. panta 3. punkta a) apakšpunktā minētajiem
 noteikumiem dalībvalstu un to daļu iedalīšanu kategorijās.
 Minēto īstenošanas aktu pieņem saskaņā ar 43. panta
 2. punktā minēto pārbaudes procedūru.
 V NODAĻA
 IDENTIFIKĀCIJAS DOKUMENTI
 1. sadaļa
 I pielikuma
 A daļā uzskaitīto sugu lolojumdzīvnieku
 identifikācijas dokumenti nekomerciālai pārvietošanai no
 dalībvalsts uz dalībvalsti
 20. pants
 Identifikācijas dokumenta izdošana
 1. Identifikācijas dokumentu, kas
 minēts 5. panta d) punktā:
 a) izdod veterinārārsts, kuru
 attiecīgi apstiprinājusi kompetentā iestāde;
 b) tajā dokumentē atbilstību
 5. panta a), b) un c) apakšpunktā paredzētajām
 prasībām un attiecīgā gadījumā —
 27. panta b) punkta ii) apakšpunktā paredzētajām
 prasībām; šādu atbilstību var dokumentēt vairāk
 nekā vienā identifikācijas dokumentā 22. panta
 1. punktā paredzētajā formā.
 2. Atbilstību 5. panta
 a) punktā paredzētajām marķējuma
 prasībām verificē, pirms:
 a) saskaņā ar 1. punkta
 a) apakšpunktu izdod identifikācijas dokumentu;
 b) dokumentē atbilstību
 1. punkta b) apakšpunktā minētajām prasībām.
 21. pants
 Identifikācijas dokumentā sniedzama informācija
 1. Identifikācijas dokumentā,
 kas minēts 5. panta d) punktā, tiek sniegta šāda
 informācija:
 a) vieta, uzlikšanas datums un
 uztvērējraidītāja vai tetovējuma burtciparu kods;
 b) īpašnieka vārds, uzvārds,
 adrese un paraksts;
 c) informācija par vakcinēšanu
 pret trakumsērgu;
 d) trakumsērgas antivielu
 titrēšanas testam vajadzīgo asins paraugu ņemšanas datums
 27. panta b) punkta ii) apakšpunktā paredzētajā
 gadījumā;
 e) attiecīgā gadījumā
 atbilstība tiem profilaktiskajiem veselības pasākumiem pret
 slimībām vai infekcijām (izņemot trakumsērgu):
 i) uz kuriem attiecas šīs regulas
 18. panta 1. punkts vai
 ii) kuri pieņemti atbilstoši Regulas
 (EK) Nr. 998/2003 5. panta 1. punkta otrajai daļai;
 f) cita būtiska informācija par
 dzīvnieka aprakstu vai veselības stāvokli.
 2. Veterinārārsts, kurš izdod
 identifikācijas dokumentu, ieraksta 1. punkta a) un
 b) apakšpunktā minēto informāciju un vismaz 10 gadus no
 identifikācijas dokumenta izdošanas dienas glabā šādas
 informācijas reģistru.
 22. pants
 Identifikācijas dokumenta forma
 1. Identifikācijas dokuments, kas
 minēts 5. panta d) punktā, ir pases formā un atbilst
 paraugam, ko pieņēmusi Komisija ar īstenošanas aktu, un
 tajā ir iedaļas, kur ierakstīt informāciju, kas
 vajadzīga saskaņā ar 21. panta 1. punktu. Minēto
 īstenošanas aktu pieņem saskaņā ar 43. panta
 2. punktā minēto pārbaudes procedūru līdz [date to be inserted: three years after entry into force of this
 Regulation].
 2. Īstenošanas aktā, kas
 minēts 1. punktā, nosaka prasības par 1. punktā
 minētajā pasē lietojamajām valodām un tās
 izkārtojumu.
 3. Pasē, kas minēta
 1. punktā, ir numurs, kurā ietilpst izdevējas
 dalībvalsts ISO kods, kam seko unikāls burtciparu kods.
 23. pants
 Atkāpe attiecībā uz 22. panta 1. punktā
 paredzētā identifikācijas dokumenta formu
 1. Atkāpjoties no 22. panta
 1. punkta, dalībvalstis atļauj no dalībvalsts uz
 dalībvalsti nekomerciālu mērķu dēļ pārvietot
 lolojumdzīvniekus, kam ir klāt identifikācijas dokuments, kurš
 izdots 10. panta e) punkta mērķu dēļ:
 a) saskaņā ar 24. pantu;
 b) formā, kas paredzēta
 26. panta 1. punktā.
 2. Vajadzības gadījumā
 pēc tam, kad pabeigtas 36. panta 1. punktā
 paredzētās pārbaudes, 1. punktā minētajā
 identifikācijas dokumentā dokumentē atbilstību
 5. panta c) punktā minētajām prasībām.
 2. sadaļa
 I pielikuma
 A daļā uzskaitīto sugu lolojumdzīvnieku
 identifikācijas dokumenti nekomerciālai pārvietošanai no
 trešās valsts vai teritorijas uz dalībvalsti
 24. pants
 Identifikācijas dokumenta izdošana
 1. Identifikācijas dokumentam, kas
 minēts 10. panta e) punktā, ir sērijas numurs un:
 a) to izdod:
 i) nosūtītājas
 trešās valsts pilnvarotais veterinārārsts, pamatojoties uz
 pamatojošajiem dokumentiem, vai
 ii) veterinārārsts, ko attiecīgi
 apstiprinājusi nosūtītājas trešās valsts
 kompetentā iestāde, pēc tam to validē kompetentā
 iestāde;
 b) tajā dokumentēta
 atbilstība 10. panta a) līdz d) punktā
 paredzētajām prasībām.
 2. Atbilstību 10. panta
 a) apakšpunktā minētajām marķējuma prasībām
 verificē, pirms:
 a) saskaņā ar 1. punktu izdod
 identifikācijas dokumentu;
 b) dokumentē atbilstību
 10. panta b), c) un d) punktā minētajām
 prasībām.
 25. pants
 Identifikācijas dokumentā sniedzamā informācija
 1. Identifikācijas dokumentā,
 kas minēts 10. panta e) punktā, sniedz šādu
 informāciju:
 a) vieta, uzlikšanas datums un
 uztvērējraidītāja vai tetovējuma burtciparu kods;
 b) vārds, uzvārds un adrese
 īpašniekam vai fiziskai personai, kas darbojas īpašnieka
 vārdā un ar īpašnieka piekrišanu;
 c) informācija par vakcinēšanu
 pret trakumsērgu;
 d) trakumsērgas antivielu
 titrēšanas testam vajadzīgo asins paraugu ņemšanas datums;
 e) attiecīgā gadījumā
 atbilstība tiem profilaktiskajiem veselības pasākumiem pret
 slimībām vai infekcijām (izņemot trakumsērgu):
 i) uz kuriem attiecas šīs regulas
 18. panta 1. punkts vai
 ii) kuri pieņemti atbilstoši Regulas
 (EK) Nr. 998/2003 5. panta 1. punkta otrajai daļai;
 f) cita būtiska informācija par
 dzīvnieka aprakstu un veselības stāvokli.
 2. Identifikācijas dokumentu, kas
 minēts 10. panta e) punktā, papildina rakstiska
 deklarācija, kuru parakstījis īpašnieks vai fiziska persona, kas
 darbojas īpašnieka vārdā un ar īpašnieka piekrišanu, un
 kurā norādīts, ka lolojumdzīvnieki tiek pārvietoti uz
 Savienību nekomerciālu mērķu dēļ.
 26. pants
 Identifikācijas dokumenta forma
 1. Identifikācijas dokuments, kas
 minēts 10. panta e) punktā, ir dzīvnieka
 veselības sertifikāta formā un atbilst paraugam, ko
 pieņēmusi Komisija ar īstenošanas aktu, un tajā ir
 iedaļas, kur ierakstīt informāciju, kas vajadzīga
 saskaņā ar 25. panta 1. punktu. Minēto
 īstenošanas aktu pieņem saskaņā ar 43. panta
 2. punktā minēto pārbaudes procedūru līdz [date to be inserted: three years after entry into force of this
 Regulation].
 2. Īstenošanas aktā, kas
 minēts 1. punktā, nosaka prasības par 1. punktā
 minētajā veselības sertifikātā lietojamajām
 valodām un tā izkārtojumu.
 27. pants
 Atkāpes attiecībā uz identifikācijas dokumenta formu
 Atkāpjoties no 26. panta
 1. punkta, dalībvalstis atļauj nekomerciālu mērķu
 dēļ pārvietot lolojumdzīvniekus, kam ir klāt
 identifikācijas dokuments formā, kas paredzēta 22. panta
 1) punktā, ja:
 a) identifikācijas dokuments
 izdots vienā no trešām valstīm vai teritorijām, kas
 uzskaitītas saskaņā ar 13. panta 1. punktu
 pieņemtajā īstenošanas aktā, vai
 b) lolojumdzīvniekus ieved
 dalībvalstī pēc īslaicīgas pārvietošanas no
 dalībvalsts uz trešo valsti vai teritoriju vai pēc tranzīta caur
 to un veterinārārsts, ko apstiprinājusi kompetentā iestāde,
 ir to dokumentējis ka, pirms lolojumdzīvniekus izved no Savienības,
 ja tie:
 i) ir vakcinēti pret trakumsērgu;
 ii) izgājuši trakumsērgas
 antivielu titrēšanas testu, izņemot gadījumu, kad izmantota
 12. pantā paredzētā atkāpe.
 3. sadaļa
 I pielikuma
 B daļā uzskaitīto sugu lolojumdzīvnieku
 identifikācijas dokumenti nekomerciālai pārvietošanai no
 dalībvalsts uz dalībvalsti
 28. pants
 Identifikācijas dokumenta izdošana
 1. Identifikācijas dokumentu, kas
 minēts 9. panta 1 panta c) apakšpunktā:
 a) izdod veterinārārsts, kuru
 attiecīgi apstiprinājusi kompetentā iestāde;
 b) tas dokumentē atbilstību
 9. panta 1. punkta a), b) un c) apakšpunktam.
 2. Atbilstību 9. panta
 1. punkta a) apakšpunktā paredzētajām
 marķējuma vai apraksta prasībām verificē, pirms:
 a) saskaņā ar 1. punkta
 a) apakšpunktu izdod identifikācijas dokumentu;
 b) saskaņā ar 18. panta
 3. punkta c) apakšpunktu dokumentē atbilstību 9. panta
 1. punkta a), b) un c) apakšpunktā paredzētajām
 prasībām.
 29. pants
 Identifikācijas dokumentā sniedzamā informācija
 Identifikācijas dokumentā, kas
 minēts 9. panta 1. punkta c) apakšpunktā, sniedz
 šādu informāciju:
 a) dzīvnieka marķējuma
 raksturojums vai dzīvnieka apraksts atbilstīgi 16. panta
 2. punktam;
 b) īpašnieka vārds,
 uzvārds, adrese un paraksts;
 c) attiecīgā
 gadījumā atbilstība tiem profilaktiskajiem veselības
 pasākumiem pret slimībām vai infekcijām (izņemot
 trakumsērgu), uz kuriem attiecas 18. panta 1. punkts;
 d) cita būtiska informācija
 par dzīvnieka aprakstu un veselības stāvokli.
 30. pants
 Identifikācijas dokumenta forma
 1. Komisija ar īstenošanas aktu
 pieņem 9. panta 1. punkta c) apakšpunktā
 minētā identifikācijas dokumenta paraugu, kurā ir
 iedaļas, kur ierakstīt informāciju, kas vajadzīga
 saskaņā ar 29. pantu. Minēto īstenošanas aktu
 pieņem saskaņā ar 43. panta 2. punktā minēto
 pārbaudes procedūru.
 2. Īstenošanas aktā, kas
 minēts 1. punktā, nosaka prasības par 1. punktā
 minētajā identifikācijas dokumentā lietojamajām
 valodām, tā izkārtojumu un derīgumu.
 4. sadaļa
 I pielikuma
 B daļā uzskaitīto sugu lolojumdzīvnieku
 identifikācijas dokumenti nekomerciālai pārvietošanai no
 trešās valsts vai teritorijas uz dalībvalsti
 31. pants
 Identifikācijas dokumenta izdošana
 1. Identifikācijas dokumentu, kas
 minēts 14. panta 1. punkta c) apakšpunktā:
 a) izdod:
 i) pilnvarotais veterinārārsts,
 pamatojoties uz pamatojošajiem dokumentiem, vai
 ii) veterinārārsts, ko
 attiecīgi apstiprinājusi kompetentā iestāde, pēc tam
 to validē kompetentā iestāde;
 b) tas dokumentē atbilstību
 14. panta 1. punkta a), b) un c) apakšpunktam.
 2. Atbilstību 14. panta
 1. punkta a) apakšpunktā paredzētajām
 marķējuma vai apraksta prasībām verificē, pirms:
 a) saskaņā ar 1. punkta
 a) apakšpunktu izdod identifikācijas dokumentu;
 b) saskaņā ar 18. panta
 3. punkta c) apakšpunktu dokumentē atbilstību
 14. panta 1. punkta a), b) un c) apakšpunktā
 paredzētajām prasībām.
 32. pants
 Identifikācijas dokumentā sniedzamā informācija
 1. Identifikācijas dokumentā,
 kas minēts 14. panta 1. punkta c) apakšpunktā, sniedz
 šādu informāciju:
 a) dzīvnieka marķējuma
 raksturojums vai dzīvnieka apraksts atbilstīgi 16. panta
 2. punktam;
 b) vārds, uzvārds un adrese
 īpašniekam vai fiziskai personai, kas darbojas īpašnieka
 vārdā un ar īpašnieka piekrišanu;
 c) attiecīgā gadījumā
 atbilstība tiem profilaktiskajiem veselības pasākumiem pret
 slimībām vai infekcijām (izņemot trakumsērgu), uz
 kuriem attiecas 18. panta 1. punkts;
 d) cita būtiska informācija par
 dzīvnieka aprakstu un veselības stāvokli.
 2. Identifikācijas dokumentu, kas
 minēts 14. panta 1. punkta c) apakšpunktā, papildina
 rakstiska deklarācija, kuru parakstījis īpašnieks vai fiziska
 persona, kas darbojas īpašnieka vārdā un ar īpašnieka
 piekrišanu, un kurā norādīts, ka lolojumdzīvnieki tiek
 pārvietoti uz Savienību nekomerciālu mērķu
 dēļ.
 33. pants
 Identifikācijas dokumenta forma
 1. Komisija ar īstenošanas aktu
 pieņem 14. panta 1. punkta c) apakšpunktā
 minētā identifikācijas dokumenta paraugu, kurā ir
 iedaļas, kur ierakstīt informāciju, kas vajadzīga
 saskaņā ar 32. panta 1. punktu. Minēto
 īstenošanas aktu pieņem saskaņā ar 43. panta
 2. punktā minēto pārbaudes procedūru.
 2. Īstenošanas aktā, kas
 minēts 1. punktā, nosaka prasības par 1. punktā
 minētajā identifikācijas dokumentā lietojamajām
 valodām, tā izkārtojumu un derīgumu.
 VI NODAĻA
 KOPĪGI NOTEIKUMI
 1. sadaļa
 Atkāpe attiecībā
 uz lolojumdzīvnieku nekomerciālu pārvietošanu uz
 dalībvalstīm
 34. pants
 Atkāpe no 5., 9., 10. un 14. panta nosacījumiem
 1. Atkāpjoties no 5., 9., 10. un
 14. pantā paredzētajiem nosacījumiem, dalībvalstis var
 atļaut uz to teritoriju nekomerciālu mērķu dēļ
 pārvietot I pielikuma uzskaitīto sugu lolojumdzīvniekus,
 kuri neatbilst minēto pantu nosacījumiem, ja vien:
 a) pirms īpašnieks vai fiziska persona,
 kas darbojas īpašnieka vārdā un ar īpašnieka piekrišanu,
 iesniedzis atļaujas pieteikumu un galamērķa dalībvalsts
 atļauju piešķīrusi;
 b) lolojumdzīvnieki bijuši
 oficiāli uzraudzītā karantīnā uz laiku, kas
 nepieciešams, lai izpildītu minētos nosacījumus, bet
 nepārsniedz sešus mēnešus:
 i) vietā, ko apstiprinājusi
 kompetentā iestāde;
 ii) saskaņā ar atļaujā
 aprakstīto kārtību.
 2. Atļaujā, kas minēta
 1. punkta a) apakšpunkta, var ietvert atļauju tranzītam
 caur citu dalībvalsti, ja vien tranzīta dalībvalsts, ir devusi
 iepriekšēju piekrišanu galamērķa dalībvalstij.
 2. sadaļa
 Vispārīgi
 nosacījumi attiecībā uz atbilstību
 35. pants
 Dokumentu, identitātes un fiziskas pārbaudes, kas jāveic, ja
 nekomerciālu mērķu dēļ tiek pārvietoti
 lolojumdzīvnieki no dalībvalsts vai atbilstīgi 13. panta
 1. punktam izveidotajā sarakstā iekļautas trešās
 valsts vai teritorijas uz dalībvalsti
 1. Neskarot 15. pantu, lai
 nediskriminējošā veidā verificētu atbilstību
 II nodaļai, dalībvalstis veic mērķtiecīgas vai
 izlases veida dokumentu un identitātes pārbaudes, un vajadzības
 gadījumā fiziskas pārbaudes attiecībā uz
 lolojumdzīvniekiem, ko nekomerciālu mērķu dēļ
 pārvieto no dalībvalsts vai no tādas trešās valsts vai
 teritorijas, kas uzskaitīta saskaņā ar 13. panta 1. punktu
 pieņemtajā īstenošanas aktā.
 2. Pēc tādas kompetentās
 iestādes pieprasījuma, kura atbild par šā panta
 1. punktā paredzētajām pārbaudēm, īpašnieks
 vai fiziska persona, kas darbojas īpašnieka vārdā un ar īpašnieka
 piekrišanu, no dalībvalsts vai atbilstīgi 13. panta
 1. punktam izveidotajā sarakstā iekļautas trešās
 valsts vai teritorijas uz dalībvalsti nekomerciālu mērķu
 dēļ pārvietojot lolojumdzīvniekus
 a) uzrāda identifikācijas
 dokumentu, kas apliecina atbilstību šādas pārvietošanas
 prasībām, formā, kas paredzēta:
 i) 22. panta 1. punktā vai
 ii) 23. panta 1. punktā,
 b) ļauj minētās
 pārbaudes izdarīt dzīvniekiem.
 36. pants
 Dokumentu, identitātes un fiziskas pārbaudes attiecībā
 uz nekomerciālu pārvietošanu no trešās valsts vai teritorijas uz
 dalībvalsti
 1. Ja lolojumdzīvniekus
 nekomerciālu mērķu dēļ no trešās valsts vai
 teritorijas, kas nav uzskaitīta īstenošanas aktā, kurš
 pieņemts saskaņā ar 13. panta 1. punktu, pārvieto
 uz dalībvalsti, kompetentā iestāde ceļotāja
 ieceļošanas vietā tam veic dokumentu un identitātes
 pārbaudi un vajadzības gadījumā fizisku pārbaudi.
 2. Ieceļojot dalībvalstī
 no trešās valsts vai teritorijas, kas nav uzskaitīta
 saskaņā ar 13. panta 1. punktu pieņemtajā
 īstenošanas aktā, īpašnieks vai fiziska persona, kas darbojas
 īpašnieka vārdā un ar īpašnieka piekrišanu, pēc
 1. punktā paredzētās kompetentās iestādes
 pieprasījuma:
 a) uzrāda identifikācijas
 dokumentu, kas apliecina atbilstību šādas pārvietošanas
 prasībām, formā, kas paredzēta:
 i) 26. panta 1. punktā vai
 ii) 27. panta b) punktā;
 b) ļauj minētās
 pārbaudes izdarīt dzīvniekiem.
 3. Dalībvalstis sastāda un
 atjaunina ceļotāju ieceļošanas punktu sarakstu.
 4. Dalībvalstis nodrošina, lai
 kompetentā iestāde, ko tās izraudzījušas veikt
 1. punktā paredzētās pārbaudes:
 a) būtu pilnībā
 informēta par III nodaļas noteikumiem un kompetentās
 iestādes amatpersonas būtu pienācīgi apmācītas
 tās veikt;
 b) glabātu reģistru par
 veiktajām pārbaudēm;
 c) veiktās pārbaudes
 dokumentētu identifikācijas dokumentā, kas minēts:
 i) 10. panta e) punktā vai
 ii) 27. panta b) punktā.
 37. pants
 Rīcība gadījumos, kad nav atbilstības 35. un
 36. punktā paredzētajām prasībām
 1. Ja 35. un 36. pantā
 paredzētajās pārbaudēs atklāj, ka
 lolojumdzīvnieks neatbilst II un III nodaļas nosacījumiem,
 kompetentā iestāde, apspriedusies ar pilnvaroto
 veterinārārstu, izlemj:
 a) nosūtīt lolojumdzīvnieku
 atpakaļ uz tā nosūtītāju valsti vai teritoriju vai
 b) uz laiku, kas nepieciešams, lai
 panāktu atbilstību II un III nodaļas nosacījumiem, uz
 īpašnieka rēķina oficiālā kontrolē izolēt
 lolojumdzīvnieku, vai
 c) nonāvēt lolojumdzīvnieku
 bez finansiālas kompensācijas īpašniekam vai fiziskai personai,
 kas darbojas īpašnieka vārdā un ar īpašnieka piekrišanu, ja
 nosūtīšana atpakaļ un izolācija nav iespējama.
 2. Ja kompetentā iestāde
 noraida lolojumdzīvnieku nekomerciālu pārvietošanu uz
 Savienību, nodrošina mītni, kur tie atrodas oficiālā
 kontrolē, līdz:
 a) tie dodas atpakaļ uz savu
 nosūtītāju valsti vai teritoriju vai
 b) tiek pieņemts kāds cits
 administratīvs lēmums par šiem lolojumdzīvniekiem.
 38. pants
 Drošības pasākumi
 Ja dalībvalstī, trešā
 valstī vai teritorijā konstatēta vai izplatās
 trakumsērga un tas var nopietni apdraudēt sabiedrības vai
 dzīvnieku veselību, bez kavēšanās un atkarībā no
 situācijas nopietnības Komisija pēc savas iniciatīvas vai
 pēc dalībvalsts pieprasījuma ar īstenošanas aktu var
 pieņemt kādu no šādiem pasākumiem:
 a) lolojumdzīvnieku
 nekomerciālas pārvietošanas vai tranzīta apturēšana no
 visas vai daļas skartās dalībvalsts vai trešās valsts vai
 teritorijas;
 b) lolojumdzīvnieku
 nekomerciālas pārvietošanas vai tranzīta apturēšana no
 visas vai daļas skartās dalībvalsts vai trešās valsts vai
 teritorijas.
 Minētos īstenošanas aktus
 pieņem saskaņā ar 43. panta 2. punktā minēto
 pārbaudes procedūru.
 Pienācīgi pamatotos gadījumos,
 kad steidzamības dēļ noteikti vajadzīgs ierobežot vai
 novērst nopietnu risku sabiedrības vai dzīvnieku veselībai,
 Komisija saskaņā ar 43. panta 3. punktā minēto
 procedūru pieņem tūlītēji piemērojamus
 īstenošanas aktus.
 39. pants
 Informēšanas pienākumi
 1. Vēlākais līdz [date to be inserted: one year after
 entry into force of this Regulation] dalībvalstis
 sniedz sabiedrībai skaidru un viegli pieejamu informāciju par
 šādiem jautājumiem:
 a) 17. pantā paredzētā
 kvalifikācija, kas vajadzīga, lai implantētu
 uztvērējraidītāju;
 b) 6. un 11. pantā
 paredzētā atļauja atkāpties no nosacījuma par
 vakcinēšanu pret trakumsērgu attiecībā uz jauniem
 I pielikuma A daļā uzskaitīto sugu
 lolojumdzīvniekiem;
 c) nosacījumi, kas piemērojami to
 I pielikumā uzskaitīto sugu lolojumdzīvnieku
 nekomerciālai pārvietošanai uz dalībvalstu teritoriju:
 i) kuri neatbilst 5., 9., 10. un
 14. pantam;
 ii) kuri ir no konkrētām
 valstīm un teritorijām, kurām piemēro 15. pantā
 paredzētos nacionālos noteikumus;
 d) 36. panta 3. punktā
 prasītais ceļotāju ieceļošanas punktu saraksts, kurā
 norādīta arī kompetentā iestāde, kas izraudzīta
 36. panta 4. pantā paredzēto pārbaužu veikšanai;
 e) nacionālajos noteikumos ietvertie
 14. panta 2. punktā paredzētie nosacījumi, kas
 piemērojami I pielikuma B daļā uzskaitīto sugu
 lolojumdzīvnieku nekomerciālai pārvietošanai uz dalībvalsts
 teritoriju.
 2. Lai nodrošinātu
 1. punktā paredzēto informēšanas prasību vienādu
 piemērošanu, Komisija var pieņemt īstenošanas aktus.
 Minētos īstenošanas aktus pieņem saskaņā ar
 43. panta 2. punktā minēto pārbaudes procedūru.
 3. sadaļa
 Procedūras noteikumi
 40. pants
 Deleģēto aktu darbības joma
 1. Lai ņemtu vērā
 tehnikas attīstību, zinātnes sasniegumus un sabiedrības
 veselības un I pielikuma uzskaitīto sugu lolojumdzīvnieku
 veselības aizsardzību, Komisija ir pilnvarota pieņemt
 deleģētos aktus saskaņā ar 41. pantu, lai grozītu
 šīs regulas II līdz V pielikumu.
 2. Lai nepieļautu, ka
 lolojumdzīvnieku komerciālu pārvietošanu krāpnieciski
 noformē kā nekomerciālu pārvietošanu, Komisija ir
 pilnvarota pieņemt deleģētos aktus saskaņā ar
 41. pantu un izstrādāt noteikumus, kas ierobežo to
 I pielikumā uzskaitīto sugu lolojumdzīvnieku skaitu, kuri
 vienā nekomerciālas pārvietošanas reizē ceļo kopā
 ar īpašnieku vai fizisku personu, kas darbojas īpašnieka
 vārdā un ar īpašnieka piekrišanu.
 41. pants
 Deleģējuma īstenošana
 1. Pilnvaras pieņemt
 deleģētos aktus Komisijai piešķir, ievērojot šajā
 pantā izklāstītos nosacījumus.
 2. Pilnvaras pieņemt 7. panta
 1. punktā, 16. panta 2. punkta otrajā daļā, 18. panta
 1. punkta pirmajā daļā un 40. pantā minētos
 deleģētos aktus Komisijai piešķir uz nenoteiktu laiku no (*).
 (*) Pamata
 leģislatīvā akta spēkā stāšanās datums vai
 jebkurš cits likumdevēja noteikts datums].
 3. Eiropas Parlaments vai Padome
 jebkurā laikā var atsaukt 7. panta 1. punktā,
 16. panta 2. punkta otrajā daļā, 18. panta
 1. punkta pirmajā daļā un 40. pantā minēto
 pilnvaru deleģēšanu. Ar lēmumu par atsaukšanu izbeidz tajā
 norādīto pilnvaru deleģēšanu. Lēmumu stājas
 spēkā nākamajā dienā pēc tā publicēšanas
 Eiropas Savienības Oficiālajā Vēstnesī, vai
 arī tajā noradītā vēlākā dienā. Tas
 neskar jau spēkā esošos deleģētos aktus.
 4. Tiklīdz Komisija pieņem
 deleģēto aktu, tā par to vienlaikus paziņo Eiropas
 Parlamentam un Padomei.
 5. Saskaņā ar 7. panta 1. punktu,
 16. panta 2. punkta otro daļu, 18. panta 1. punkta
 pirmo daļu un 40. pantu pieņemts deleģētais
 stājas spēkā tikai tad, ja divu mēnešu laikā no
 dienas, kad minētais akts paziņots Eiropas Parlamentam un Padomei, ne
 Eiropas Parlaments, ne Padome nav izteikuši iebildumus, vai ja pirms
 minētā laikposma beigām gan Eiropas Parlaments, gan Padome ir
 informējuši Komisijai par savu nodomu neizteikt iebildumus. Pēc
 Eiropas Parlamenta vai Padomes iniciatīvas šo laikposmu pagarina par
 diviem mēnešiem.
 42. pants
 Steidzamības procedūra
 1. Deleģētais akts, kas
 pieņemts saskaņā ar šo pantu, stājas spēkā
 nekavējoties, un to piemēro, kamēr nav izteikti nekādi
 iebildumi atbilstoši 2. punktam. Paziņojot deleģēto aktu
 Eiropas Parlamentam un Padomei, izklāsta iemeslus, kādēļ
 izmanto steidzamības procedūru.
 2. Eiropas Parlaments un Padome var
 izteikt iebildumus pret deleģēto aktu saskaņā ar
 41. panta 5. punktā minēto procedūru. Šādā
 gadījumā Komisija nekavējoties atceļ aktu, ievērojot
 Eiropas Parlamenta vai Padomes paziņojumu par lēmumu izteikt
 iebildumus.
 43. pants
 Komitejas procedūra
 1. Komisijai palīdz Pārtikas
 aprites un dzīvnieku veselības pastāvīgā komiteja, kas
 izveidota ar Regulas (EK) Nr. 178/2002 58. pantu. Minētā
 komiteja ir komiteja Regulas (ES) Nr. 182/2011 nozīmē.
 2. Ja ir atsauce uz šo punktu,
 piemēro Regulas (ES) Nr. 182/2011 5. pantu.
 Ja komitejas atzinums jāsaņem
 rakstiskā procedūrā, minēto procedūru izbeidz,
 nepanākot rezultātu, ja atzinuma sniegšanas termiņā tā
 nolemj komitejas priekšsēdētājs vai to pieprasa komitejas
 locekļi ar vienkāršu balsu vairākumu.
 3. Ja ir atsauce uz šo punktu,
 piemēro Regulas (ES) Nr. 182/2011 8. pantu saistībā ar
 tās 5. pantu.
 44. pants
 Sankcijas
 Dalībvalstis izstrādā
 noteikumus par sankcijām, ko piemēro par šīs regulas
 pārkāpumiem, un veic visus pasākumus, kas vajadzīgi, lai
 nodrošinātu to īstenošanu. Paredzētajām sankcijām
 jābūt iedarbīgām, samērīgām un
 preventīvām.
 Dalībvalstis paziņo šos noteikumus
 Komisijai vēlākais līdz [date to
 be inserted: one year after entry into force of this Regulation] un nekavējoties paziņo tai visus turpmākos
 grozījumus, kas skar attiecīgos noteikumus.
 VII
 NODAĻA
 Pārejas
 un nobeiguma noteikumi
 45. pants
 Atcelšana
 1. Regulu (EK) Nr. 998/2003 atceļ
 no [date to be inserted: one year after entry into force
 of this Regulation].
 Kamēr nav stājies spēkā
 saskaņā ar 13. panta 1. vai 2 punktu pieņemtais
 īstenošanas akts, atsauces šajā regulā uz sarakstu
 minētajā īstenošanas aktā, uzskata par atsaucēm uz
 Regulas (EK) Nr. 998/2003 II pielikuma B daļas
 2. sadaļas vai C daļas trešo valstu un teritoriju sarakstu.
 2. Atsauces uz atcelto regulu uzskata
 par atsaucēm uz šo regulu un tās lasa saskaņā ar
 atbilstības tabulu VI pielikumā.
 46. pants
 Pārejas pasākumi attiecībā uz identifikācijas
 dokumentiem
 1. Atkāpjoties no 22. panta
 1. punkta, identifikācijas dokumentu uzskata par atbilstīgu šai
 regulai, ja:
 a) tas sastādīts atbilstīgi
 Lēmumā 2003/803/EK noteiktajam pases paraugam;
 b) tas izdots ne vēlāk kā
 vienu gadu no dienas, kad stājies spēkā saskaņā ar
 22. panta 1. punktu pieņemtais īstenošanas akts.
 2. Atkāpjoties no 26. panta
 1. punkta, identifikācijas dokumentu uzskata par atbilstīgu šai
 regulai, ja:
 a) tas sastādīts atbilstīgi
 Lēmumā 2011/874/ES II pielikumam iekļautajam pases
 paraugam;
 b) tas izdots ne vēlāk kā vienu
 gadu no dienas, kad stājies spēkā saskaņā ar
 26. panta 1. punktu pieņemtais īstenošanas akts.
 47. pants
 Stāšanās spēkā un piemērojamība
 Šī regula stājas spēkā
 divdesmitajā dienā pēc tās publicēšanas Eiropas
 Savienības Oficiālajā Vēstnesī.
 To piemēro no xxxx [date to be inserted: one year after entry into force of this
 Regulation].
 Šī regula
 uzliek saistības kopumā un ir tieši piemērojama visās
 dalībvalstīs.
 Briselē,
 Eiropas Parlamenta vārdā — Padomes
 vārdā —
 priekšsēdetājs priekšsēdetājs
 I PIELIKUMS
 Lolojumdzīvnieku
 sugas
 A DAĻA
 Suņi (Canis lupus familiaris)
 Kaķi (Felis silvestris catus)
 Mājas seski (Mustela putorius furo)
 B DAĻA
 Bezmugurkaulnieki
 (izņemot bites un kamenes, kas ir Direktīvas 92/65/EEK
 darbības jomā, un gliemji, vēžveidīgie un
 adatādaiņi, kuri ir Direktīvas 2006/88/EK darbības
 jomā)
 Dekoratīvie
 ūdensdzīvnieki, ko audzē nekomerciālos akvārijos
 (neietilpst Direktīvas 2006/88/EK darbības jomā)
 Abinieki
 Rāpuļi
 Putni: visas putnu
 sugas, izņemot mājputnus, kas ir Direktīvu 92/65/EEK un
 2009/158/EK darbības jomā)
 Zīdītāji:
 grauzēji un mājas truši.
 II PIELIKUMS
 3. panta f) apakšpunktā noteikto dalībvalstu
 saraksts
 Valsts kods || Valsts || Ietvertās teritorijas
 BE || Beļģija ||
 BG || Bulgārija ||
 CZ || Čehija ||
 DK || Dānija || Fēru salas un Grenlande
 DE || Vācija ||
 EE || Igaunija ||
 IE || Īrija ||
 EL || Grieķija ||
 ES || Spānija || Baleāru salas, Kanāriju salas, Seūta un Melilja
 FR || Francija || Francijas Gviāna, Gvadelupa, Martinika un Reinjona
 IT || Itālija ||
 CY || Kipra ||
 LV || Latvija ||
 LT || Lietuva ||
 LU || Luksemburga ||
 HU || Ungārija ||
 MT || Malta ||
 NL || Nīderlande ||
 AT || Austrija ||
 PL || Polija ||
 PT || Portugāle || Azoru salas un Madeira
 RO || Rumānija ||
 SI || Slovēnija ||
 SK || Slovākija ||
 FI || Somija ||
 SE || Zviedrija ||
 UK || Apvienotā Karaliste || Normandijas salas un Menas sala
 GI || Gibraltārs ||
 III PIELIKUMS
 Tehniskās prasības uztvērējraidītājiem
 Uztvērējraidītājs ir
 lasāmrežīma pasīva radiofrekvences identifikācijas
 ierīce, kas:
 a) atbilst standartam ISO 11784 un
 izmanto HDX vai FDX-B tehnoloģiju;
 b) ir nolasāma ar nolasīšanas
 ierīci, kas ir saderīga ar standartu ISO 11785.
 IV PIELIKUMS
 Trakumsērgas
 vakcīnu derīguma prasības
 1. Vakcīnai pret trakumsērgu:
 a) jābūt vakcīnai, kas nav
 dzīva, modificēta vakcīna un kas pieder pie vienas no
 šādām kategorijām:
 i) inaktivēta vakcīna, kuras
 devā ir vismaz viena antigēnu vienība (Pasaules Veselības
 organizācijas ieteikums), vai
 ii) rekombinēta vakcīna, kas
 trakumsērgas vīrusa imunizējošo glikoproteīnu eksprimē
 dzīva vīrusa vektorā;
 b) ja vakcīnu ievada
 dalībvalstī, vajadzīgs, lai tai būtu piešķirta
 tirdzniecības atļauja saskaņā ar:
 i) Direktīvas 2001/82/EK
 5. pantu vai
 ii) Regulas (EK) Nr. 726/2004
 3. pantu;
 c) ja vakcīnu ievada trešā
 valstī, vajadzīgs, lai kompetentā iestāde tai būtu
 piešķīrusi apstiprinājumu vai licenci un lai tā atbilstu
 vismaz tam prasībām, kuras noteiktas Pasaules Dzīvnieku
 veselības organizācijas Sauszemes dzīvnieku diagnostisko testu
 un vakcīnu rokasgrāmatas trakumsērgai veltītās
 nodaļas attiecīgajā daļā.
 2. Vakcinēšanai pret
 trakumsērgu jāatbilst šādiem nosacījumiem:
 a) vakcīnu ievada kompetentās
 iestādes apstiprināts veterinārārsts;
 b) kompetentās iestādes
 apstiprināts veterinārārsts 22. panta 1. punktā
 vai 26. panta 1. punktā paredzētajā formā
 sagatavotā identifikācijas dokumenta attiecīgajā sadaļā
 ieraksta vakcīnas ievadīšanas datumu;
 c) vakcīnas ievadīšanas datums, kas
 minēts b) apakšpunktā, nav pirms 22. panta
 1. punktā vai 26. panta 1. punktā
 paredzētajā formā sagatavotā identifikācijas dokumenta
 attiecīgajā sadaļā norādītā datuma, kad
 implantēts mikročips vai uzlikts tetovējums;
 d) apstiprinātais
 veterinārārsts 22. panta 1. punktā vai 26. panta 1. punktā
 paredzētajā formā sagatavotā identifikācijas dokumenta
 attiecīgajā sadaļā ieraksta, cik ilgu laiku
 vakcinēšana nodrošina imunitāti.
 Šis laiks sākas no aizsargimunitātes
 izveidošanās, kam vajadzīga vismaz 21 diena no dienas, kad
 izpildīts vakcinēšanas protokols, kuru pirmreizējai
 vakcinēšanai noteicis ražotājs, un turpinās, līdz beidzas
 aizsargimunitātes darbības laiks, kas noteikts 1. punkta
 b) apakšpunktā minētās tirdzniecības atļaujas
 tehniskajā specifikācijā vai 1. punkta
 c) apakšpunktā minētajā apstiprinājumā vai
 licencē trakumsērgas vakcīnai dalībvalstī vai
 trešā valstī vai teritorijā, kur vakcīnu ievada;
 e) ja revakcinēšana nav veikta
 d) apakšpunktā norādītajā laikā, kad
 iepriekšējā vakcinēšana nodrošina imunitāti, to uzskata par
 pirmreizējo vakcinēšanu.
 V PIELIKUMS
 Trakumsērgas
 antivielu titrēšanas testa derīguma prasības
 1. Kompetentās iestādes
 apstiprinātam veterinārārstam jāņem asins paraugi, kas
 nepieciešami, lai veiktu trakumsērgas antivielu titrēšanas testu, un
 paraugu ņemšana viņam jādokumentē 22. panta
 1. punktā vai 26. panta 1. punktā
 paredzētajā formā sagatavotā identifikācijas dokumenta
 attiecīgajā sadaļā.
 2. Trakumsērgas antivielu
 titrēšanas tests
 a) jāizdara paraugam, kas ņemts
 vismaz 30 dienas pēc vakcinēšanas dienas un
 i) ne mazāk ka trīs mēnešus
 pirms dienas, kad:
 –
 notiek nekomerciāla pārvietošana no
 trešās valsts vai teritorijas, kas nav uzskaitītas saskaņā
 ar 13. pantu pieņemtajos īstenošanas aktos, vai
 –
 notiek tranzīts caur šādu trešo valsti
 vai teritoriju, ja nav izpildīti 12. panta b) punkta
 nosacījumi,
 vai
 ii) pirms lolojumdzīvnieks
 atstājis Savienību un to pārvieto vai ved tranzītā
 caur trešo valsti vai teritoriju, kas nav uzskaitītas saskaņā ar
 13. pantu pieņemtajos īstenošanas aktos; identifikācijas
 dokumentā, kura forma paredzēta 22. panta 1. punktā,
 jāapliecina, ka pirms pārvietošanas sākuma dienas izdarīts
 trakumsērgas antivielu titrēšanas tests un tā rezultāti
 bijuši labvēlīgi;
 b) vismaz 0,5 IU/ml serumā
 mērī to antivielu līmeni, kuras neitralizē
 trakumsērgas vīrusu, un izmanto metodi, kas noteikta Pasaules
 Dzīvnieku veselības organizācijas Sauszemes dzīvnieku
 diagnostisko testu un vakcīnu rokasgrāmatas trakumsērgai
 veltītās nodaļas attiecīgajā daļā;
 c) tiek izdarīts laboratorijā, kas
 apstiprināta saskaņā ar Lēmuma 2000/258/EK
 3. pantu;
 d) netiek izdarīts atkārtoti
 pēc b) punktā aprakstītā labvēlīgā
 rezultāta, ja vien dzīvnieks ir revakcinēts saskaņā ar
 IV pielikuma 2. panta e) apakšpunktu.
 VI PIELIKUMS
 Atbilstības
 tabula
 [minēta 45. panta
 2. punktā]
 Regula (EK) Nr. 998/2003 || Šī regula
 1. pants || 1. pants
 2. panta pirmā daļa || 2. panta 1. punkts
 2. panta otrā daļa || 2. panta 2. punkta a) apakšpunkts
 2. panta trešā daļa || 2. panta 2. punkta b) apakšpunkts
 3. panta a) punkts || 3. panta b) punkts
 3. panta b) punkts || 3. panta e) punkts
 3. panta c) punkts || 3. panta a) punkts
 4. panta 1. punkta pirmās daļas ievadfrāze || ---
 4. panta 1. punkta a) un b) apakšpunkts || 16. panta 1. punkta pirmā daļa
 4. panta 1. punkta otrā daļa || 16. panta 1. punkta otrā daļa
 4. panta 2. punkts || 21. panta 1. punktā b) apakšpunkts
 4. panta 3. punkts || ---
 4. panta 4. punkts || ---
 5. panta 1. punkta a) apakšpunkts || 5. panta a) punkts
 5. panta 1. punkta b) apakšpunkta ievadfrāze || 5. panta d) punkts
 5. panta 1. punkta b) apakšpunkta i) daļa || 5. panta b) punkts
 5. panta 1. punkta b)apakšpunkta ii) daļa || 5. panta c) punkts
 5. panta 1. punkta otrā daļa || 18. pants
 5. panta 2. punkts || 6. pants
 6. pants || ---
 7. pants || 9. un 14. pants, 30. panta 1. punkts un 40. pants
 8. panta 1. punkta a) apakšpunkta i) daļa || 10. un 12. pants
 8. panta 1. punkta a) apakšpunkta ii) daļa || ---
 8. panta 1. punkta b) apakšpunkta i) daļa || 10. pants
 8. panta 1. punkta b)apakšpunkta ii) daļa || ---
 8. panta 2. punkts || 10. panta e) punkts un 27. pants
 8. panta 3. punkta a) apakšpunkts || 13. panta 1. punkts
 8. panta 3. punktā b) apakšpunkts || 15. pants
 8. panta 3. punkta c) apakšpunkts || 11. pants
 8. panta 4. punkts || 26. panta 1. punkts
 9. pants || 14. pants un 33. panta 1. punkts
 10. pants || 13. panta 2. un 3. punkts
 11. panta pirmais teikums || 39. panta 1. punkts
 11. panta otrais teikums || 36. panta 3. punkta a) apakšpunkts
 12. panta pirmā daļa || 36. panta 1. punkts
 12. panta otrā daļa || 36. panta 4. punkts
 13. pants || 36. panta 3. punkts un 39. panta 1. punkta d) apakšpunkts
 14. panta pirmā daļa || 35. panta 2. punkts un 36. panta 2. punkts
 14. panta otrā daļa || 16. panta 1. punkta otrā daļa
 14. panta trešā daļa || 37. panta 1. punkts
 14. panta ceturtā daļa || 37. panta 2. punkts
 15. pants || V pielikuma 2. punkta c) apakšpunkts
 16. pants || ---
 17. panta pirmā daļa || ---
 17. panta otrā daļa || 22. panta 1. punkts
 18. panta pirmā daļa || ---
 18. panta otrā daļa || 38. pants
 19. pants || 13. un 40. pants un 43. panta 2. punkts
 19.a panta 1. punkta un 2. punkts || 40. panta 1. punkts
 19.a panta 3. punkts || ---
 19.b panta 1. punkts || 41. panta 1. un 2. punkts
 19.b panta 2. punkts || 41. panta 4. punkts
 19.b panta 3. punkts || ---
 19.c panta 1. un 3. punkts || 41. panta 3. punkts
 19.c panta 2. punkts || ---
 19.d panta 1. punkts un 19.d panta 2. punkts || 41. panta 5. punkts
 19.d panta 3. punkts || ---
 20.–23. pants || ---
 24. panta 1., 2. un 3. punkts || 43. panta 1., 2. un 3. punkts
 24. panta 4. un 5. punkts || ---
 25. pants || 47. pants
 I pielikums || I pielikums
 Ia pielikums || III pielikums
 Ib pielikums || IV pielikums
 II pielikuma A daļa un B daļas 1. iedaļa || II pielikums
 II pielikuma B. daļas 2. iedaļa || [13. panta 1. punkts]
 II pielikuma C daļa || [13. panta 2. punkts]
 --- || 3. panta c), d), f) un g) punkts
 --- || 4. pants
 --- || 7. pants
 --- || 8. pants
 --- || 16. panta 2. punkts
 --- || 17. pants
 --- || 19. pants
 --- || 20. pants
 --- || 21. panta 1. punkta a) un c)–f) apakšpunkts un 21. panta 2. punkts
 --- || 22. panta 2. punkts
 --- || 23. pants
 --- || 24. pants
 --- || 25. panta 1. punkta a) un c)–f) apakšpunkts un 25. panta 2. punkts
 --- || 26. panta 2. punkts
 --- || 27. pants
 --- || 28. pants
 --- || 29. pants
 --- || 24. pants
 --- || 25. pants
 --- || 26. pants
 --- || 27. pants
 --- || 28. pants
 --- || 29. pants
 --- || 30. panta 2. punkts
 --- || 31. pants
 --- || 32. pants
 --- || 33. panta 2. punkts
 --- || 34. pants
 --- || 35. pants
 --- || 39. panta 1. punkta a), b), c) un e) apakšpunkts un 39. panta 2. punkts
 --- || 42. pants
 --- || 44. pants
 --- || 45. pants
 --- || 46. pants
 --- || V pielikums
 --- || VI pielikums
 [1] OV L 146, 13.6.2003., 1. lpp.
 [2] OV L 87, 31.3.2009., 109. lpp.
 [3] OV L 132, 29.5.2010., 3. lpp.
 [4] OV L 268, 14.9.1992., 54. lpp.
 [5] OV C [...], [...], [...]. lpp.
 [6] OV C [...], [...], [...]. lpp.
 [7] OV L 146, 13.6.2003., 1. lpp.
 [8] OV L 132, 29.5.2010., 3. lpp.
 [9] OV L 268, 14.9.1992., 54. lpp.
 [10] OV L 328, 24.11.2006., 14. lpp.
 [11] OV L 343, 22.12.2009., 74. lpp.
 [12] OV L 61, 3.3.1997., 1. lpp.
 [13] OV L 68, 15.3.1973., 1. lpp.
 [14] OV L 311, 28.11.2001., 1. lpp.
 [15] OV L 136, 30.4.2004., 1. lpp.
 [16] OV L 79, 30.3.2000., 40. lpp.
 [17] OV L 224, 18.8.1990., 29. lpp.
 [18] OV L 268, 24.9.1991., 56. lpp.
 [19] OV L 165, 30.4.2004., 1. lpp.
 [20] OV L 55, 28.2.2011., 13 lpp..
 [21] OV L 312, 27.11.2003., 1. lpp.
 [22] OV L 343, 23.12.2011., 65. lpp.


type: caselaw

jurisdiction: EU

text:
 5.5.2014
 SK
 Úradný vestník Európskej únie
 C 135/21
 Návrh na začatie prejudiciálneho konania, ktorý podal Rechtbank van eerste aanleg te Turnhout (Belgicko) 5. februára 2014 – Openbaar Ministerie/Marc Emiel Melanie De Beuckeleer, Michiel Martinus Zeews, Staalbeton NV/SA
 (Vec C-56/14)
 2014/C 135/24
 Jazyk konania: holandčina
 Vnútroštátny súd, ktorý podal návrh na začatie prejudiciálneho konania
 Rechtbank van eerste aanleg te Turnhout
 Účastníci konania pred vnútroštátnym súdom
 Žalobkyca: Openbaar Ministerie
 Žalovaní: Marc Emiel Melanie De Beuckeleer, Michiel Martinus Zeews, Staalbeton NV/SA
 Prejudiciálna otázka
 Je povinnosť predchádzajúceho vyhlásenia LIMOSA pre pracovníkov, tak ako je upravená v článkoch 137 až 152 programového zákona z 27. decembra 2006, v rozpore s voľným pohybom služieb zakotveným v článku 49 ES a článku 56 ZFEÚ?


type: contracts

text:
 Pomembno pravno obvestilo
 |
 21995D0302(09)
 Uradni list L 047 , 02/03/1995 str. 0029 - 0029
 Sklep Skupnega odbora EGPšt. 9/95z dne 27. januarja 1995o spremembi Priloge II (Tehnični predpisi, standardi, preskušanje in certificiranje) k Sporazumu EGPSKUPNI ODBOR EGP JEob upoštevanju Sporazuma o Evropskem gospodarskem prostoru, spremenjenega s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,ker je bila Priloga II k Sporazumu nazadnje spremenjena s Sklepom Skupnega odbora EGP št. 44/94 z dne 15. decembra 1994 o spremembi Priloge II (Tehnični predpisi, standardi, preskušanje in certificiranje) k Sporazumu EGP [1];ker je treba Direktivo Komisije 94/37/ES z dne 22. julija 1994 o spremembah Direktive Sveta 91/414/EGS o dajanju fitofarmacevtskih sredstev v promet [2] vključiti v Sporazum;ker je treba Direktivo Sveta 94/43/ES z dne 27. julija 1994 o določitvi Priloge VI k Direktivi 91/414/EGS o dajanju fitofarmacevtskih sredstev v promet [3] vključiti v Sporazum,SKLENIL:Člen 1V točki 12a (Direktiva Sveta 91/414/EGS) v poglavju XV Priloge II k Sporazumu se pred prilagoditvijo dodata naslednji alinei:"— 394 L 0037: Direktiva Komisije 94/37/ES z dne 22. julija 1994 (UL L 194, 29.7.1994, str. 65),— 394 L 0043: Direktiva Sveta 94/43/ES z dne 27. julija 1994 (UL L 227, 1.9.1994, str. 31)."Člen 2Besedila Direktiv 94/37/ES in 94/43/ES v islandskem in norveškem jeziku, ki so priložena ustreznim jezikovnim različicam tega sklepa, so verodostojna.Člen 3Ta sklep začne veljati 1. februarja 1995 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.Člen 4Ta sklep se objavi v sklopu EGP in v Dopolnilu EGP Uradnega lista Evropskih skupnosti.V Bruslju, 27. januarja 1995Za Skupni odbor EGPPredsednikG. J. L. Avery[1] UL L 372, 31.12.1994, str. 20.[2] UL L 194, 29.7.1994, str. 65.[3] UL L 227, 1.9.1994, str. 31.--------------------------------------------------


type: wikipedia

text:
Лос Анджелис () е окръг в Калифорния, САЩ. Окръжният му център е град Лос Анджелис.
 Население
 Окръг Лос Анджелис е с население от 10 039 107 души (2019), което го прави най-населеният окръг в САЩ.
 География
 Окръг Лос Анджелис е с обща площ от 10 517 км2 (4061 мили2).
 По-големи градове
 Глендейл
 Ланкастър
 Лонг Бийч
 Лос Анджелис
 Палмдейл
 Пасадина
 Помона
 Санта Кларита
 Торънс
 Други градове
 Други населени места
 Авокадо Хайтс
 Винсънт
 Вю Парк-Уиндзър Хилс
 Върнън
 Дезърт Вю Хайлендс
 Дел Еър
 Западен Атънс
 Западен Карсън
 Източен Комптън
 Източна Ла Мирада
 Източен Лос Анджелис
 Източна Пасадина
 Куорц Хил
 Лейк Лос Анджелис
 Ленъкс
 Литълрок
 Марина дел Рей
 Мейфлауър Вилидж
 Ситръс
 Флорънс-Греъм
 Уолнът Парк
 Хасиенда Хайтс
 Чартър Оук
 Уестмонт
 Уилоубрук
 Южен Уитиър
 Южни Сан Хосе Хилс
 Юнивърсъл Сити
 Външни препратки
 Официална страница